Slovenija otvorena i za vakcinaciju SputnjikomV | Happy BSC portal\n- Slovenija je uvrstila i rusku vakcinu SputnjikV kao kandidata za kampanju vakcinacije protiv Kovida-19 i čeka odobrenje Evropske agencije za lekove (EMA)- rekla je danas član naučnog saveta vlade infektolog Bojana Beović.\n-Savetodavna grupa za vakcinaciju nedavno je preporučila da se nabave sve vakcine koje razmatra EMA i nalaze se u postupku dobijanja odobrenja. To smo učinili zato da vakcinu u trenutku kad bude odobrena možemo odmah da počnemo da koristimo ne gubeći vreme -kazala je Beović u razgovoru za Slovenačku televiziju, prenosi Hina.\nPrema poslednjim ažuriranim podacima ministarstva zdravlja Slovenija je do danas vakcinisala 360.450 osoba protiv kovida-19, što je ukupno 17,2 odsto populacije, a dve doze je dobilo već 136.582 osoba, najviše AstraZeneku i Fajzerovu vakcinu.\nU Sloveniju su pristigle i vakcine koje je proizveo Džonson i Džonson, ali se ne koriste i nalaze se u "karantinu", dok se čeka nova odluka Evropske agencije za lekove, nakon što je američki regulator privremeno zaustavio njeno korišćenje u SAD.\nVakcinacija AstraZenekom u Sloveniji se nastavlja, a zemlja je odlučna u nameri da do sredine leta vakciniše više od polovine svoje populacije.


Serbian Theater Chicago | Chicago Oglasi\nDanas vam predstavljamo sigurno jednu od lepših priča, a to je priča o Serbian Theater Chicago.\nOvo mesto ne samo da donosi one najlepše odlike srpske umetnosti u daleki svet Ameriku, nego i okuplja talente iz najrazličitijih sfera, gradi čvrsta prijateljstva i širi prelepu sliku o našem narodu.\nA šta oni kažu o sebi, pročitajte u nastavku.\n“Serbian Theater Chicago okuplja zaljubljenike u pozorišnu umetnost, čiji je osnovni cilj da promoviše i sačuva srpsku kulturu i srpski jezik daleko od matice.\nČlanovi našeg pozorišta već više od 15 godina učestvuju u raznim kulturnim događajima, sarađujući sa velikim brojem srpskih organizacija.\nNaši glumci su rado viđeni gosti na skoro svim manifestacijama koje naše organizacije priređuju u Čikagu a i šire. Izveli smo veliki broj komedija, istorijskih drama, mjuzikle, poetske večeri, kabaree.... Sve na srpskom jeziku.\nSfera interesovanja naših članova nije samo gluma,ima tu i onih koji su talentovani za pisanje,dizajn,organizaciju, muziku... To nas je navelo da mi koji imamo isti cilj i viziju a različite ideje udružimo sve na jednom mestu i pre par godina registrujemo srpsko pozorište u državi Illinois.\nZa nas je dobro pozorište tamo gde su dobri ljudi i glumci ali morali smo i taj administrativni deo da odradimo tako da smo sada i zvanično registrovani.\nČlanovi kao najbitnije naglašavaju međusobne drugarske odnose, tako da se na svaku sledeću probu čeka sa velikim nestrpljenjem i radošću.\nNaša jedina želja je da publika izađe zadovoljna posle svakog našeg nastupa i iz tog razloga predstave su pažljivo birane, temeljno pripremane i detaljno razrađene.\nIako smo amatersko pozorište, zahvaljujuci najpre talentu a zatim i ozbiljnom/profesionalnom pristupu svih, ponosno možemo reći da stremimo da naše predstave budu što bliže profesionalnim.”\nOd sada sve najave za sva dešavanja i predstave koje organizuje Serbian Theater Chicago moći ćete pročitati na našem sajtu, a takođe ćemo vam donositi sve vesti i pisati o najnovijim aktuelnostima koje se tiču pozorišta, jer smo sigurni da ni vi, baš kao ni mi, ne želite ništa propustiti!\nZa kraj iz pozorišta dodaju i “Kako u matici tako i ovde pozorište nije neki “interesantan i isplativi posao” mali broj ljudi je zainteresovan da ulaže i promoviše ovu vrstu umetnosti, tim više vaš poziv i želja za saradnjom nas je veoma pozitivno iznenadila. Posebno nam je drago da postoje naši uspešni ljudi koji su spremni da pomognu promociju pozorišta.”\nTe pozivaju sve koji su zainteresovani i žele pomoći da se “uključe u rad i realizaciju novih predstava, poziv je uvek otvoren!”\nPozorište pravi i audicije za prijem novih članova, te ukoliko smatrate da posedujete talenat ova prilika se ne propušta!\n“Radimo audicije za prijem novih članova jer naš repertoar je veoma veliki: od klasika preko mjuzikla i komedija sve do veoma ozbiljnih drama, tako da su nam talentovani ljudi uvek potrebni.”\nMožete ih kontaktirati na serbiantheater@gmail.com ili posetite njihov Facebook ili Instagram profil.\nnaša preporuka pozorište Serbian Theater Chicago audicija advice\nVjerovatno se pitate pijete li previse kafe, evo nekoliko smjernica uz koje ćete dobiti odgovor na ovo pitanje….


Zambiji od Srbije 50.000 doza vakcina protiv vursa korona\nTanjug 20. avgusta 2021. 14:40\nLUSAKA – Ministar spoljnih poslova Nikola Selaković posetio je danas Zambiju povodom donacije Srbije toj afričkoj zemlji, koja se sastoji od 50.000 doza vakcina protiv korona virusa.\nSelaković se u Lusaki, prestonici Zambije, s obzirom da nova vlada još nije formirana, a stara je u tehničkom mandatu, sastao sa v.d. ministrom spoljnih poslova Čalve Lombeom koji je izrazio veliku zahvalnost Srbiji i srpskom narodu na donaciji i ponovio čvrtsu i jasnu podršku Zambije teritorijalnom integritetu i suverenitetu Srbije.\nKako je naveo Selaković, na tom sastanku je razgovarano i o podizanju nivoa diplomatskog prisustva, odnosno o izboru srpskog ambasadora u Lusaki, ali i o mogućnosti otvaranja ambasade Zambije u Beogradu.\n„Zambija je trenutno u usponu u ovom regionu i postaje epicentar ekonmskog delovanja čitavog regiona na jugu Afrike, a ujedno je i naš tradicionalni prijatelj i partner“, kazao je Selaković dodajući da je Zambija ujedno i država sa kojom u budućnosti naša zemlja treba da iskoristi šansu za unapređenje odnosa na svim poljima.\nTokom sastanka, Selaković je Lombeu predao i čestitku predsednika Aleksandra Vučića novoizabranom predsedniku Zambije Hakaindu Hišilemi, u kojoj se, između ostalog, navodi da su prijateljstvo i solidarnost dve zemlje i dva naroda započeli pre mnogo decenija, kao i da srpski narod nikada neće zaboraviti podršku Zambije našoj zemlji u poštovanju međunarodnog prava nepriznavanjem jednostrano proglašene nezavisnosti Kosova.\nSelaković je podsetio da je današnja njegova poseta Zambiji druga poseta toj zemlji u roku od dva meseca, kao i da je prvi put u poseti bio kao izaslanik predsednika Vučića na sahrani prvog predsednika Zambije Keneta Kaunde.\n„Zambija je tradicionalni prijatelj Srbije“, kazao je Selaković i u tom smislu podsetio da je Zambija jedna od šest zemalja koja je 1992. godine u UN „podigla ruku protiv suspenzije tadašnje SR Jugoslavije iz članstva u Ujedinjenim nacijama.\nOsvrćući se na prvi dan posete zemljama na jugu Afrike, u kojem je pre Zambije posetio Zimbabve, šef srpske diplomatije je kazao da je doček u Zimbabveu pokazao to koliko afričke zemlje pridaju važnosti odnosima sa Srbijom.\nNaveo je da se prema onome kako je ministar spoljnih poslova Zimbabvea Frederik Šava govorio o podršci koju ta zemlja pruža Srbiji može videti da su zauzeli čvrst stav prema ključnim nacionalnim i državnim interesima naše zemlje i naroda kojeg se drže više od 30 godina, kao i da tu poziciju neće menjati.\nSelaković se osvrnuo i na razgovor u Narobiju sa državnim sekretarom u Ministarstvu spoljnih poslova Kenije i kazao da se iz ova tri sastanka može zaključiti da zemlje iz Afrike prepoznaju ono što radi predsednik Vučić, Vlada Srbije, odnosno uspehe Srbije na unutrašnjem i spoljašnjem planu.\n„Beograd ponovo postaje centar regiona, ne samo po svojoj političkoj stabilnosti, ekonomskoj aktivnosti, što imamo ekonomski rast koji će biti među tri najveća u Evropi, već i po tome što naši stari, tradicionalni prijatelji to prepoznaju, vrednuju i žele da se vraćaju ponovo u Beograd i otvaraju svoje ambasade“, kazao je šef srpske diplomatije ističući da je otvaranje takvih ambasada nova šansa za razvoj i političke, ali i ekonomske saradnje.\n„To će nam pomoći i da jačamo saradnju na multinacionalnom planu sa tim zemljama, ojačamo podršku teritorijalnom suverenitetu i integritetu Srbije, ali i ozbiljnu šansu za naše privrednike u oblastima poljoprivrede, farmaceutske industrije, sistemu odbrane…“, naveo je.\nSelaković kaže i da je zapaženo da Srbija poklanja pažnju odnosu sa državama Afrike i istakao da narodi tih država to veoma poštuju i cene.\n„To je važno jer nismo u situaciji da im samo nešto tražimo, da ih zovemo kada nam je potrebna pomoć, ovoga puta smo mi ti koji pomažemo onoliko koliko možemo“, kazao je.\nŠef srpske diplomatije će posetu Africi nastaviti sutra i to posetom Angoli i Namibiji.


Turistička ponuda BiH prvi put na sajmu FREE Munchen - BIH - hercegovina.info\nhercegovina.info » BIH » Turistička ponuda BiH prvi put na sajmu FREE Munchen\nTuristička ponuda BiH prvi put na sajmu FREE Munchen\nVanjskotrgovinska komora Bosne i Hercegovine (VTKBiH), uz potporu Ministarstva vanjske trgovine i ekonomskih odnosa Bosne i Hercegovine, organizirala je nastup i prezentaciju na sajmu turizma FREE Munchen, koji se održava od 10. do 14. veljače 2016. godine u Munchenu.\nNa prezentacijskom pultu Bosne i Hercegovine predstavlja se turistička ponuda cijelokupne Bosne i Hercegovine od ljetovališta, zimskih centara, banjsko- liječilišnih centara do ponuda za adrenalinski i aktivni odmor, kao i ponude vjerskog turizma u BiH.\nOvo je prvi put da se privatni turistički sektor Bosne i Hercegovine organizirano predstavlja na minhenskom sajmu, koji je jedan od najvećih turističkih sajmova u Njemačkoj, koja je važno turističko tržište za BiH.\nKako navode iz VTKBiH prezentacije su izuzetno posjećene od velikih svjetskih turoperatera, te postoji veliki interes za Bosnu i Hercegovinu kao poželjnu turističku destinaciju prvenstveno zbog svoje raznolike i kvalitetne ponude, te odličnog geografskog položaja i povezanosti sa zemljama u okruženju.\nPrvi dan sajma, pult Bosne i Hercegovine posjetile su Viktorija Ketelhut, generalni konzul, i Kristina Pavlović, vice konzul BiH u Minhenu.\nNa štandu Bosne i Hercegovine nalazi se i prezentacijski pult Turističke organizacije Srbije, što je nastavak uspješno započete suradnje na sajmovima u Moskvi i Londonu gdje se Bosna i Hercegovina predstavljala na štandu Turističke organizacije Srbije.\nBOGATAŠICA box grand pri CHRISTINA GRIMMIE El Chapo Game Bar Jasmina Bilonić jezero Nyos klaunovi lude ideje Miley Cyrus početak izgradnje politički motivirano ubojstvo putnica slovenski čelnici Srđan Ajvaz strije Ukrajina ima talent žarko paspalj župa gračac


Obećanja i očekivanja - Dve godine od početka podele besplatnih akcija\nObećanja i očekivanja – Dve godine od početka podele besplatnih akcija\nObjavljeno 12.02.2013. u 21h\nNa teritoriji Radne jedinice poštanskog saobraćaja „Zrenjanin“ koja obuhvata Srednjebanatski okrug, ukupno je podneto 119.790 prijava građana za besplatne akcije. Tačan broj lica koja su to pravo i ostvarila za sada nije poznat – izjavio je za portal I love Zrenjanin direktor te radne jedinice, Tibor Heslenji.\nGrađanima je dodeljeno po 5 akcija „NIS“-a i po jedna akcija Aerodroma „Nikola Tesla“. Trgovanje ovim akcijama preko šaltera pošte za građane koji su ostvarili pravo na besplatne akcije do 31.12.2014. godine biće besplatno, bez brokerskih troškova.\nGrađani nisu zaboravili na čuveno obećanje od 1000 evra\nU odnosu na očekivanja, građani Srbije razočarani su činjenicom da vrednost akcija nije na nivou koji je prvobitno obećan, zbog čega su se mnogi odlučili da ih unovče.\n„Od početka prodaje besplatnih akcija preko šaltera JP PTT saobraćaja „Srbija“, na teritoriji RJ poštanskog saobraćaja „Zrenjanin“ do sada zaključeno ukupno 44.277 Ugovora o prodaji akcija NIS-a, dok je Ugovora za deponovanje akcija, koje se vršilo po inicijalnoj ponudi kupca NIS-a, – Gaspromnjefta, bilo 4.383. Građani na području RJ PŠ „Zrenjanin“ dali su 64.455 naloga za prodaju, a od tog broja opozvano je 4.492 naloga (odustali od prodaje). Heslenji dodaje i da je dato 4.365 naloga za deponovanje, od čega je opozvano 18 naloga“, kaže Heslenji.\nKada je reč o akcijama Aerodroma Nikola Tesla, potpisano je ukupno 14.300 Ugovora o prodaji akcija, a dato je 51.419 naloga za prodaju, od čega je opozvano 2.742 naloga.\nHeslenji ističe da je tokom poslednja 3 meseca potpisano 1.111 Ugovora o prodaji i dato 2.572 naloga za prodaju akcija na teritoriji RJ „Zrenjanin“.\nDirektor Radne jedinice Pošte Srbiije u Zrenjaninu, Tibor Heslenji\nNaš sagovornik ukazuje i na to da tačan podatak o broju realizovanih naloga, odnosno prodatih akcija ne postoji, jer to zavisi od cene koju su ponudili građani, kao i od potražnje za određenim akcijama na berzi.\nCena akcija „NIS“-a na dan 11.02.2013. godine iznosila je 846,00 dinara, a Aerodroma „Nikola Tesla“ 481,00 dinara.\nOno što takođe treba istaći jeste da se, u slučaju da je lice preminulo, a ostvarilo je pravo na besplatne akcije, te akcije ostavinskim rešenjem prenose na naslednike.\nNa teritoriji Republike Srbije pravo na besplatne acije ostvarilo je oko 4.820.000 građana, a od tog broja oko 50 % njih je do sada iskoristilo to pravo. Iako sami odlučuju o tome šta će uraditi sa svojim akcijama, iz navedenog se može zaključiti da su građani dosta neodlučni. Tako se mali broj njih odlučio da ih proda na samom početku, neki su to uradili malo kasnije, dok veliki broj njih još uvek čeka i veruje savetima ekonomista, te deonice državnih firmi koje su u ponudi čuva i pažljivo osmatra svaki skok njihove vrednosti na berzi.\nDržava je dosad najavila podelu besplatnih akcija za šest firmi, ali građani trenutno mogu da prodaju samo hartije „NIS“-a i Aerodroma „Nikola Tesla“, koje ukupno vrede oko 4.700 dinara. Ukoliko Vlada Republike Srbije odluči da na berzi listira i „Telekom Srbiju“, građani bi mogli da računaju i na dodatnih 70 evra. Na čekanju je i podela deonica iz Akcionarskog fonda, od čega može da se očekuje i dodatnih 35 evra, dok akcije EPS-a i Jata još nisu podeljene.\nTagovi:akcije, berza, Tibor Heslenji, zrenjanin


pink.rs | Mirković: Đilas i Trifunović kritikuju borce protiv korone, ismevaju pomoć Kine\nMirković: Đilas i Trifunović kritikuju borce protiv korone, ismevaju pomoć Kine\nŠef odborničke grupe SNS Aleksandar Mirković izjavio je danas da je predsedniku S SP Draganu Đilasu i predsedniku PSG Sergeju Trifunoviću "mržnja pomutila razum", jer su, kaže, kritkovali svakog ko se danas bori protiv korona virusa, pa i pomoć Kine.\nMirković navodi da su oni ismevali pomoć Kine, predsednika Srbije Aleksandra Vučića i predsednika Kine Si Đi Pinga, smišljali viceve...\n"Pljuvanje" na pruženu bratsku ruku podrške, ali pre svega konkretne pomoći Kine i njihovog naroda je skandalozno, rekao je Mirković i izrazio žaljenje što, kako kaže, u Srbiji postoje ljudi koji tako nešto mogu da urade.\n"Svaki put kada pomislim da Đilas i Trifunović ne mogu pasti niže, oni iznenade i stvore neki novi nivo licemerstva, kao i nedostatka sramote i zdravog razuma", rekao je Mirković.\nNavodeći da Djilas danas ismeva odluku da se u vreme vanrednog stanja ne naplaćuju vrtići, Mirković podseća da je bivši gradonačelnik Beograda iste naplaćivao duplo više i tako "oštetio 15.000 porodica".\nOn je dodao da postoje i napadi na ministra unutrašnjih poslova Nebojšu Stefanovića koji je, navodi, dan i noć sa građanima i čiji se rezultati vide na svakom koraku.\n"Bez obzira na ovakve pojedince, Aleksandar Vučić, Ana Brnabić i Nebojša Stefanović neće posustati u ovoj borbu jer život Srbije nema cenu", rekao je Mirković. Zahvalio je predsedniku Kine i kineskom narodu za svu pomoć i izvinio se jer u Srbiji, kaže, postoje pojedinci kojima ta pomoć služi za podsmeh.\nMIRKOVIĆ: Obradović opet uhvaćen u laži\nMirković: Đilasova kampanja "lažima protiv rezultata"\nMIRKOVIĆ: Đilas, Jeremić i Obradović svakog dana dokazuju da ih ništa, sem ličnog bogaćenja ne zanima


Republika / Srbija saznala ime poslednjeg rivala u kvalifikacijama za Evrobasket!\nSrbija saznala ime poslednjeg rivala u kvalifikacijama za Evrobasket!\nčetvrtak, 22. 8. 2019.| 09:00\nKošarkaši Švajcarske pobednici su pretkvalifikacione grupe H, pa će tako kao poslednji rival igrati u kvalifikacijama za Eurobasket 2021. u grupi sa Srbijom, Gruzijom i Finskom\nEkipa koju predvodi centar Hjuston Roketsa Klint Kapela je sa 109:85 savladala Island u poslednjem kolu pretkvalifikacione Grupe H.\nŠvajcarska je tim trijumfom završila takmičenje na prvoj poziciji, iako kao Island i trećeplasirani Portugal ima šest bodova.\nJedini Hrvat na Mundobasketu predviđa: Ameri će doživeti kolaps, Srbija i Francuska su favoriti!\nMark Gasol ima savet za selektora Srbije: Čuo sam šta je Đorđević rekao...\nSrbija Sport Košarka Košarkaška reprezentacija Srbije Eurobasket Kvalifikacije\nSve manje šanse za Beograd? Litvanci žele organizaciju kvalifikacija za OI\nGurović ponovo "opleo" po "orlovima": Svima treba da bude čast da igraju za reprezentaciju!


Sporazumi - Turska\nNa Ekonomskom samitu u Istanbulu, Srbija i Turska su 1. juna 2009. godine potpisale Sporazum o slobodnoj trgovini, koji se od 1. septembra 2010. godine primenjuje po modelu asimetrične liberalizacije trgovine u korist srpske strane. To je šansa za srpske izvoznike da izvoze robu bez carine u Tursku, na tržište od 75 miliona stanovnika. Ovim Sporazumom srpski privrednici, zahvaljujući dijagonalnoj kumulaciji, mogu da nabavljaju sirovine i poluproizvode, prerarađuju ih u Srbiji i dalje plasiraju u EU, Tursku i zemlje CEFTA bez carina ili sa preferencijalnim carinama.\nLiberalizacija sa srpske strane će biti fazna, i do 2015. godine odvijaće se u tri etape. Primena Sporazuma će stvoriti uslove za značajnije povećanje ukupnog obima međusobne trgovinske razmene, posebno srpskog izvoza roba i doprineće većem angažovanju turskih investitora u Srbiji.


Futurizam predstavlja prvo preduzeće koje se bavi turizmom sa stanovišta njegovog razvoja i poboljšanja. U proteklih nekoliko decenija turizam je na velika vrata ušao u svakodnevni život, a istovremeno je prepoznat i kao veoma perspektivna privredna grana koju je moguće razvijati na gotovo svakom prostoru. Međutim, turizam je profesija koja ima nekoliko lica, često veoma teško shvatljiva i nedovoljno istražena. Turističko tržište je počelo da se prilagođava novonastalim problemima u želji da istraje u pokušaju da lepotu putovanja stavi ispred ekonomskog interesa. Danas, savremeno poslovanje u turizmu, sve više zavisi od određenih ekonomskih, političkih i drugih procedura i koristi razne poslovne i marketiške alate kako bi uspešno opstalo na turbulentnom tržištu.\nZato je Futurizam doktor za turizam – lečimo posrnula turistička preduzeća, tražimo najbolje poslovne solucije u turizmu, prepoznajemo i uobličavamo turistički proizvod, povezujemo interesne grupe u turizmu, a sve u svetlu saveta i pomoći svim pravnim subjektima u turizmu. U okviru kompanije Futurizam izdvojeno je nekoliko različitih oblasti delovanja, i to: Menadžment i konsalting, Edukacija u turizmu, Obuka turističkih vodiča, Tajanstvena kupovina i dr.\nFuturizam je okrenut ka budućnosti. Naša misija je da kvalitativno uredimo turističko tržište Srbije i Balkana. U tom pravcu:\nPomažemo u pronalaženju pravog razvojnog puta za mala i srednja preduzeća koja imaju želju da se upuste u turbuletno turistističko tržište;\nRadimo na stvaranju povoljne turističke klime u regionu za pozicioniranje malih ponuđača usluga u svim oblicima turizma;\nPovezujemo ponuđače usluga sa sličnim preduzećima u zemlji i inostranstvu, radi stvaranja konkurentnog balkanskog tržišta.\nKvalitetnijim odnosom prema turizmu i turistima ostvarite veći profit a mi vam u tome pomažemo .\nNaša vizija je da postanemo kompanija koja pomera granice u turizmu uvođenjem visokih standarda za sve koji nude usluge u turizmu. Nemamo nameru samo da uvodimo nove navike i savremene trendove, nego da ih i predviđamo i kreiramo. Cilj nam je da budemo sinonim za kompaniju koja posluje u dosluhu s vremenom koje dolazi; Da stvaramo prisan odnos sa potencijalnim klijentima te da oni u našoj kompaniji vide pravog partnera i dobrog prijatelja.


Danas promocija rakije Malinovače u PKS\n21.04.2015. / 6:10\nBEOGRAD, Rakija Malinovača, koja je rezultat inovacionog projekta pod nazivom “Razvoj novog tehnološkog postupka za proizvodnju rakije od maline”, biće predstavljena danas u Privrednoj komori Srbije (PKS) u Beogradu.\nPromociju nove rakije organizuju PKS, Inovacioni centar Tehnološko-metaloruškog fakulteta iz Beograda i Institut za voćarstvo iz Čačaka, uz podršku Ministarstva prosvjete, nauke i tehnološkog razvoja, a u okviru aktivnosti pružanja podrške stvaranju proizvoda sa dodatnom vrijednošću u poljoprivredi, afirmisanja inovacione djelatnosti, transfera znanja i tehnologije.\nKako je saopšteno iz PKS, na promociji će govoriti državni sekretar Ministarstva prosvete, nauke i tehnološkog razvoja, Aleksandar Belić, državni sekretar Ministarstva poljoprivrede i zaštite životne sredine, Željko Radošević, pomoćnik ministra prosvjete, nauke i tehnološkog razvoja za tehnološki razvoj, transfer tehnologija i inovacioni sistem, Branko Bugarski i pomoćnik ministra za međunarodnu saradnju i evropske integracije, Viktor Nedović.\nO razvoju novog tehnološkog postupka za proizvodnju rakije od maline govoriće Radosav Cerović iz Inovacionog centra TMF-a u Beogradu, i profesori Aleksandar Leposavić i Branko Popović iz Instituta za voćarstvo u Čačku, navodi se u saopštenju. Tanjug\nTagovi: malinaprivredna komora srbijerakija


Foto: Arhiva / Ilustracija | SIPA pretresa CIK BiH\nUroš Vukić 18.05.2021 13:09\nSARAJEVO - Državna agencija za istrage i zaštitu (SIPA) izuzela je dokumentaciju iz Centralne izborne komisije BiH, a u vezi sa glasanjem iz inostranstva i putem pošte i to po prijavi više osoba iz opštine Teslić.\nSIPA je akciju sprovela po usmenoj naredbi Tužilaštva Bosne i Hercegovine, a prema nezvaničnim informacijama, predmet je, pored prijave za opštinu Teslić, formiran na osnovu nekoliko prijava koje su pristigle Tužilaštvu BiH, a koje su bile slične po svom sadržaju.\nIzvor "Nezavisnih" pojašnjava da su u toku same izborne kampanje, ali i odmah nakon izbora, u Tužilaštvo BiH stigle desetine prijava, kako političkih aktera tako i pojedinaca, a sve u vezi sa glasanjem putem pošte.\n"Radi se provjera glasačkih listića koji su odbačeni, jer se nisu slagali potpisi sa ličnim kartama i na glasačkom listiću", ispričao je između ostalog izvor "Nezavisnih" blizak istrazi.\nInače, većina odbačenih glasačkih listića, odnosno onih koji se nisu brojali, odnosi se na glasanje na nepotvrđenim glasačkim listićima. Na ovaj način glasaju oni koji nisu upisani u Centralni birački spisak, ali su se na osnovu lične karte prijavili da glasaju putem pošte ili na samom nepotvrđenom glasačkom listiću u mjestu gdje su se prijavili za glasanje.\nPrema nezvaničnim informacijama, ovo nije prvi put da je SIPA u CIK-u, a prije nekoliko dana bili su na razgovoru i interesovali se o samim procedurama u vezi sa glasanjem putem pošte kada su i najavili svoj dolazak i izuzimanje dokumentacije neophodne za provjeru po osnovu prijave.\nI sam Željko Bakalar, predsjednik Centralne izborne komisije BiH, potvrdio je da se već petnaestak dana vrše predistražne radnje Tužilaštva BiH i uvid u određenu dokumentaciju te da je Kolegijum CIK-a donio zaključak da se sva dokumentacija koju traže dostavi na uvid.\n"Istražioci SIPA koji koordinišu zajedno sa Tužilaštvom danas su bili manje od pola sata i ne radi se ni o kakvim upadima, kako su pojedini mediji javnosti pokušali da predstave kao senzacionalizam", rekao je Bakalar.\nOn je rekao da se krivična prijava odnosi na aktivnosti u Centru za brojanje glasova te, što se njih tiče, da je CIK dostupan i da ništa ne krije te da SIPA postupa po naredbi Tužilaštva BiH koje, koliko mu je poznato, mora ispitati navode iz svake krivične prijave, pa tako i ove.\nDa je pregledana dokumentacija u Centralnoj izbornoj komisiji BiH, potvrdili su i u Tužilaštvu BiH, gdje su rekli da je zajedno sa istražiocima SIPA i postupajući tužilac te da će tek nakon pregleda dokumentacije odlučiti o daljim koracima.\nPodsjećanja radi, prilikom zaključivanja Centralnog biračkog spiska pojavila se sumnja u kompletan proces, jer je u jednom trenutku više od 120.000 ljudi prijavljeno za glasanje iz inostranstva, a tada su pojedine političke partije i pojedinci tražili da se ti glasovi uopšte ne uzimaju u obzir, jer je i više nego očigledno da se radi o manipulaciji.\nKasnije, Centralna izborna komisija BiH odbila je upis u izvor iz Centralnog biračkog spiska za glasanje izvan BiH za 27.960 osoba, jer je za njih utvrđeno da ih je po desetine prijavljeno na istim adresama.\nNa kraju CIK je odlučio da se na Centralnom biračkom spisku za glasanje izvan BiH nalazi 101.771 birač, međutim i za neke od njih koji su glasali na nepotvrđenim glasačkim listićima.


Veliki uspjeh učenika zvorničke muzičke škole - Pobrali nagrade na takmičenju - infoBirač\nVeliki uspjeh učenika zvorničke muzičke škole – Pobrali nagrade na takmičenju\nVeliki uspjeh učenika zvorničke muzičke škole\nPobrali nagrade na takmičenju\nUčenici zvorničke Osnovne muzičke škole „Vojin Komadina“ ostvarili su odličan uspjeh na republičkom takmičenju i potvrdili niz nagrada osvojenih ove godine na različitim festivalima i takmičenjima. Po riječima Dijane Zekanović, direktorice škole ovo takmičenje je rezultatski bilo najbolje do sada za ovu ustanovu.\n– U najtežoj kategoriji, odnosno na klaviru, gdje se takmiči najviše učenika, Amila Hrustanović osvojila je prvu nagradu sa 99,60 bodova, a u mlađoj kategoriji, odnosno pretkategoriji Ana Mlađenović, koja pohađa pripremni razred osvojila je takođe prvu nagradu. Marija Arsenović je osvojila drugu nagradu – istakla je Zekanović i pojasnila da je Marija Arsenović na prošlonedjeljnom takmičenju „Primavera“ osvojila prvu, a Amila drugu nagradu.\n– Kod mlađih učenika, u kategoriji klavir Selena Keser osvojila je drugu nagradu sa 89, 60 bodova, dok je učenica Elena Jokić, takođe uzela drugu nagradu sa 87, 60 bodova. U kategoriji starijih učenika, klavir, učenica Natalija Jokić osvojila je treću nagradu – navela je Zekanović i dodala da je na klarinetu zapažen rezultat postigao Stefan Todorović.\n– Interesantno je da njegov program za ovo takmičenje nije odgovarao osnovnim školama, pa se Stefan takmičio sa srednjoškolcima i oduševio žiri i publiku, i dobio specijalnu nagradu za osvojenih maksimalnih 100 bodova – istakla je Zekanović i dodala da je Katarina Vidaković, koja se takmičila u kategoriji flauta, u mlađoj kategoriji osvojila prvu nagradu, sa 97,50 bodova.\nOve godine po prvi put je na republičkom takmičenju učestvovao i orkestar ove škole koji je sa 86 bodova osvojio drugu nagradu.\nPovodom Dana policije Republike Srpske – Odata počast poginulim pripadnicima MUP-a\nDobar prinos pšenice u Zvorniku\nZa novu zgradu Gradske uprave dva miliona maraka


Gradska toplana prva u Srbiji uvodi medijaciju. Koristi i za građane, sudove i toplanu | Pirot vesti\nPočetna/Lokalna samouprava/Gradska toplana prva u Srbiji uvodi medijaciju. Koristi i za građane, sudove i toplanu\nNa inicijativu direktorke Gradske toplane Pirot Slađane Mančić danas je potpisan protokol o mirnom rešavanju sporova kod Osnovnog i Višeg suda u Pirotu, na osnovu dugovanja koje prema Gradskoj toplani imaju korisnici za isporučenu toplotnu energiju. Kako je istaknuto na današnjoj prezentaciji protokola, sve strane će imati koristi od pomenutog protokola, i korisnici Gradske toplane, i sama toplana, ali i sudovi koji će se rasteretiti.\nJelena Bošković, portparol Osnovnog suda u Pirotu, kazala je da bi potpisani protokol trebao da bude primer kako treba u budućnosti rešavati sporove.\n-Medijacija je u Srbiji regulisana Zakonom o medijaciji, ali sve do sada bili su sporadični zahtevi građana što se tiče rešavanja sporova na ovaj način. Nadamo se da će ovo upravo biti primer jer je reč o načinu rešavanju sporova koji je jako povoljan za građane-kazala je Boškovićeva.\nMarija Rangelov, portparol Višeg suda kazala je da će medijacijom stranke, pre svega građani, izbeći jako duge i skupe sudske postupke, koji su iscrpni i u psihološkom i materijalnom smislu.\n-Posredovanje je drastično jeftinije u odnosu na sudski postupak ako uzmete u obzir sudske takse, naknade za veštake i druge troškove koje podrazumeva sudski postupak. Za Gradsku toplanu je bitno da će na ovaj način brže i lakše naplatiti dugove od građana, dok će sudovi biti rasterećeniji\n-kazala je Rangelov.\ngradska toplana pirot istaknuto protokol slađana mančić viši sud pirot


Tači sporan za Koštuničinu stranku\nRezultati izbora nisu preveliko iznenađenje za Beograd, izuzev što je za jednu od vladajućih stranaka, Demokratsku stranku Srbije sporna ličnost budućeg premijera Kosova Hašima Tačija, lidra Demokratske partije Kosova.\nImajući u vidu sve ono što su pokazivala istraživanja uoču izbora na Kosovu, rezultat je očekivan, smatra predsednik Srbije Boris Tadić. On istovremeno naglašva da ne očekuje da će kosovsko albanski pregovarački tim promeniti svoju pozociju nakon nedavno održanih izbora.\n“Taj tim želi da razgovara o poststatusnim pitanjima, o odnosima dve nezavisne zemlje. Srbija to svakako ne prihvata. Istovremeno, za mene je veoma važno da u ovom postizbornom procesu na Kosovu i Metohiji stanje bude mirno, da ne bude ekscesa i da ne bude pretnji jednostranog proglašavanja nezavisnosti, jer bi to čitav pregovarački proces dovelo u stupicu, dovelo u jednu nemoguću situaciju”\nRezultati izbora pokazali su da je odluka kosovskih Srba da bojkotuju glasanje "jasna i razumljiva", smatra portparol DŠ-a Branislav Ristivojević. On dodaje da ostaje da se vidi kakav će stav vlada Srbije imati prema Hašimu Tačiju kao budućem premijeru Kosova, s obzirom da je Srbija za njim raspisala i poternicu, ali da DŠ kao partija već ima odnos prema ovoj činjenici:\n“Da su kojim slučajem Srbi na Kosovu izašli na izbore oni bi dali legitimitet Hašimu Tačiju. Dobro se zna ko je on. Komandant zloglasne zločinačke organizacije OVK, čovek koji je suđen za svoje zločine protiv čovečnosti i ratne zločine za kojim je raspisana čak i poternica. Sasvim je jasno da na Kosvu i Metohiji, na takvim izborima na kojima takav čovek može da pobedi, jednostavno Srbima nije mesto.”\nSrpski zvaničnici i mediji svojevremeno su uz Ramuša Haradinaja, najčešce pominjali upravo ime Hašima Tačija, nekada jednog od lidera OVK, kada je reč o eventualnom podizanju optužnice pred Haškim tribunalom. Vlada Srbije sačinila je obiman materijal o Tačijevim aktivnostima u vreme sukoba na Kosovu, ali optužnica nije podignuta.\nDušan Janjić koordinator Foruma za međuetničke odnose smatra da su kosovski izbori pre svega najavili odlazak sa scene stranaka koje su bile povezane sa bivšom OVK, napominjući da je sam Tači puno promenio u svom izbornom nastupu i ponudi.\n“On je na svoju listu stavio i Kaćušu Jašari i socijaldemokratiju da bi zapravo ublažio to sećanje na gerilu što nije uspeo Haradinaj. Znači prva poruka je ekstremizam među Albancima pada, odnosno politički prostor se sužava što znači da može da poraste potreba ekstremista da potsete na sebe i nasiljem”.\nDušan Lazić iz Foruma za međunarodne odnose procenjuje da izbor Hašima Tačija neće uticati na nastvak pregovaračkog procesa ali ni na približavanje stavova dve delegacije.\n“Ako se realno gleda na stvari, mislim da više niko ozbiljno ne veruje da može na ovim pregovorima između Srbije i kosovskih Albanaca da dođe do kompromisnog rešenja. U celini posmatrano mislim da to neće ni na koji način uticati na pozicije kosovskih Albanaca i njihova poznata stanovišta, odnosno zalaganje za nezavisnost Kosova”.\nSa stavom da ozbiljnih pomeranja kada je reč o pregovorima o statusu neće biti slaže se i Dušan Janjić, ali i napominje da bi rezultati kosovskih izbora mogli u izvesnoj meri da ograniče manevarski prostor zvaničnog Beograda.\n“Beograd nema sada institucionalne mogućnosti da se suprotstavlja eventualnim jednostranim potezima, čak više nema mogućnosti da bude dobro informisan. Da bi to otklonio mislim da mora da ulazi u saradnju sa KFOR-om, odnosno NATO-om i međunarodnom zajednicom na terenu”.\nPolitička matematika i logika posle izbora na Kosovu\nSve političke partije koje prema preliminarnim rezultatima prelaze izborni prag od 5 odsto ističu da su spremne da uđu u koalicije sa pobedničkom partijom.\nPreliminarni nezvanični rezultati izbora na Kosovu pokazuju da je Demokratska partija Kosova pobednik kako na centralnom takođe i na lokalnom nivou. Prema rezultatima mreže nevladinih organizacija “Demokratija na delu” DPK sa 34 odsto glasova je na prvom mestu, na drugom je Demokratski savez Kosova, na trećem Alijansa novo Kosovo.\nRezultati izbora su takvi da neminovno vode ka koalicijama.\nJoš pre održavanja izbora u Prištini se špekulisalo da su lideri DSK Fatmir Sejdiu i DPK, Hashim Thaqi dogovorili posleizbornu koaliciju.\nSve su partije sem Reformisticke partije ORA, koja se izjasnila protiv koalicije sa Alijansom novo Kosovo Behxheta Pacollija i Demokratskim savezom Dardanije, izjavile da su spremne za koalicije.\nPodpredsednik pobedničke Demokratske partije Kosova Hajredin Kuqi ističe kako su oni otvoreni za saradnju sa svim partijama.\n«Demokratska partija Kosova ne odbija saradnju ni sa jednim politčkim subjektom, naprotiv naći će najbolji način za integraciju svih subjekata», kazao je Zvaničnici Demokratskog saveza Kosova ističu kako će sačekati zvanične preliminarne rezultate, koji će danas biti objavljeni kako bi posle toga izašli sa stavom o mogućim koalicijama.\nPodpredsednik DSK Eqerem Kryeziu je posle sednice Predsedništva partija rekao da je najznačajnije da su izbori pročli u redu i miru.\nPodpredsednik Alijanse novo Kosovo Ibrahim Gashi kaže kako još uvek nemaju neku zvaničnu ponudu.\n«Mi očekujemo rezultate, očekujemo povećanje glasova za ANK za još nekoliko procenata. Budući da ćemo ubedljivo biti treća partija na Kosovu mi ćemo pregovarati sa drugim partijama, ako bude ponuda, ali ozbiljnih ponuda da budemo deo vladajuće koalicije», kaže Gashi.\nOn ističe da je moguća i velika koalicije između dve najveće partije na Kosovu DPK i DSK.\nPredsednik Reformističke partije ORA, Veton Suroi izjavio je da je Kosovo položilo još jedan ispit iz demokratije, pošto su parlamentarni i lokalni izbori na Kosovu prošli u najboljem redu.«Nismo ušli u fazu kada treba razmotriti te mogućnosti, mi smo u fazi čekanja rezultata», rekao je Suroi odgovarajući na pitanje o mogućim koalicijama..ORA, prema preliminarnim rezultatima nije prošla prag od 5 odsto koliko je potrebno da bi se obezbedio ulazak u Skupštinu Kosova.\nCentralna izborna komisija će danas posle podne izaći sa nezvaničnim preliminarnim rezultatima izbora.\nOna je najavila da će krajem novembra objaviti konačne službene rezultate izbora za poslanike Skupštine Kosova, odbornike i predsednike opština.\nIzbori bez efekta na pregovore o statusu Kosova\nRazultati izbora na Kosovu, iako sa pažnjom praćeni, nijesu izazvali posebne reakcije u Crnoj Gori. U reagovanjima, osim iznenađenje slabom izlaznošću, navodi se da promjena vlasti neće uticati na pregovore o konačnom statusu, iz Podgorice javlja Biljana Jovićević.\nU skladu sa svojom izrazito neutralnom politikom po pitanju konačnog rješavanja statusa Kosova iz vladajuće Demokratske partije socijalista je i komentar političkog direktora stranke Predraga Sekulića, na ishod u subotu održanih izbora na Kosovu:\n„Nema iznenađenja kada je u pitanju raspored snaga na Kosovu. Što se tiče samog rješavanja pitanja Kosova, Demokratska partija socijalista je u više navrata ponovila da to pitanje mora da se rješava u trouglu između Prištine, Beograda i međunarodne zajednice, Brisela i Vašingtona.U konačnom, tako da mi se čini, da svi u regionu očekujemo 10. decembar i očekujemo da najzad se pronađe kompromisno rješenje, mada je to veoma, veoma teško, moramo biti iskreni, sa kojim bi bili zadovoljeni i Priština i i Beograd“.\nOčekivano ishod kosovskih izbora u Crnoj Gori se komentariše uglavnom sa stanovišta predstojećeg rješavanja statusa. Poslanik i portparol opozicione grupacije Srpska lista Dobrilo Dedeić ne očekuje promjenu zvanične politike Prištine u procesu koji predstoji:\n„Rješenje konačnog statusa južne pokrajine Srbije u velikoj mjeri zavisiće od stava međunarodne zajednice i zvaničnog Beograda, tako da upravo održani izbori na takvu jednu činjenicu, odnosno njeno razriješenje neće imati prevelik značaj“.\nNaši sagovornici iz albanskih stranaka očekivali su da će pobijediti upravo Demokratska partija Kosova Hašima Tačija. Visoki funkcioner Albanske alternative Vasilj Siništaj iznenađen je, međutim, slabom izlaznošću:\n„Iznenađenje je bilo oko neizlaska građana Kosova u onom broju, kako smo se ranije navikli da ih gledamo sa procentom od 70-80%. Međutim, očito je da su građani Kosova i umorni u iščekivanju stvari odnosno proglašenja samostalnosti.I ona struktura koja je obećala da će nakon 10.12. proglasiti samostalnost, pa makar bila i jednostrana, ona je i osvojila te izbore i to je bilo i za očekivati“.\nTakođe, smatraju, da je DPK-a Hašima Tačija i dobila podršku građana Kosova umornih od čekanja , upravo zato jer po tom pitanju imaju jasne odrednice. Ferhat Dinoša, predsjednik Demokratske unije Albanaca:\n„Osim toga, ona će (nova vlada) imati prostora da stvori stabilnu Vladu Kosova koja će biti kadra da ponese proces naprijed i da u onome što čeka uskoro Kosovo bude apsolutno od pomoći i međunarodnom faktoru u kontroli situacije. S druge strane, jasno je takođe da je i građanima Kosova stalo i do finalnog statusa Kosova, ali i do ekonomskog boljitka“.\nPredstavnici crnogorskih albanskih stranaka takođe smatraju da je, iako očekivan, neizlazak srpske manjine najviše na štetu upravo njima samima. Predsjednik Demokratskog saveza, Mehmed Bardhi konstatuje da je to posljedica dugogodišnjeg slijeđenja pogrešne politike Beograda prema Prištini:\n„Smatram da toj pogubnoj politici treba doći kraj, uvažvati realnost što prije to bolje za sve građane Kosova, Srbije i za cijeli region. Stabilnost i međunacionalno uvažvanje i ekonomski prosperitet mora biti pravac sviju, pa i srbijanskih vlasti“.


Arhiva - Učenici osnovne škole u Beogradu\nVlada Srbije razjasnila je u petak odluku Kriznog štaba o nošenju maski na otvorenom i prema tom objašnjenju nošenje maski je obavezno u zatvorenim prostorima, dok se građanima preporučuje da maske nose i na otvorenom, javio je RTS.\nNovozaraženo 265, premiluno dvoje\nU protekla 24 sata u Srbiji je, prema zvaničnim podacima Ministarstva zdravlja, koronavirus potvrđen kod 265 osoba od 7.429 testiranih, a dve osobe su preminule.\nKako se navodi na sajtu Vlade, zamenica direktora Instituta za javno zdravlje "Dr Milan Jovanović Batut" Darija Kisić Tepavčević saopštila je da je Krizni štab danas preporučio nošenje maski i na otvorenom prostoru.\nOna je ranije danas rekla da će nošenje maski, prema odluci Kriznog štaba, biti obavezno svuda, uključujući i otvorene prostore.\nKisić Tepavčević je posle sednice Kriznog štaba istakla da se "nalazimo u periodu kada se respiratorne infekcije najlakše šire što važi i za koronavirus", prenosi N1.\nBroj obolelih u Srbiji polako raste i kako je rekla, iako je situacija povoljnija nego u drugim evropskim zemljama, t"o ne treba da nas teši, jer virus ima veliki potencijal brzog širenja, i na svima nama je da to zaustavimo".\n"U skladu sa tim doneta je odluka da se pre svega pooštre sve dosadašnje mere, u smislu kontrole njihove primene. Ograničenje okupljanja je bilo do 30, ali bilo je primera praktično u svim gradovima da su bila organizovana različita slavlja i okupljanja. Od danas važi zabrana lokalnim samoupravama da dozvoljavaju takvu vrstu okupljanja", navela je ona.\n"Sledeće bitno je da maske treba da nosimo svi stalno, i u svakoj prilici, uključujući i otvorene prostore", rekla je Kisić Tepavčević i pozvala građane da bodre i podstiču jedni druge da se pridržavaju te mere, jer se pokazala izuzetno efikasnom.\nNajavila je i da će Beogradska arena od ponedeljka ponovo biti spremna za prijem pacijenata obolelih od Kovid-19, kao i da će akcenat ubuduće biti na privremenim bolnicama, jer "ostale bolnice koje primarno nisu sa infektivnim odelenjima moraju da se sačuvaju za sve druge pacijente koji nemaju Kovid".\nPoručila je da propisane mere nisu ni skupe, ni teške, a da mogu da zaustave širenje virusa i spasu živote, preneo je FoNet.\nLončar: Pooštravanje mera uz balans\nMinistar zdravlja Srbije Zlatibor Lončar izjavio je, pred jutrošnju sednicu Kriznog štaba, da smatra da bi trebalo pooštriti neke od mera, ali da bude balansa.\nLončar je za RTS, ispred Torlaka, rekao da smatra da se treba delovati preventivno, a ne čekati pogoršanje stanja. Na stolu su sve mere koje mogu da daju rezultat, da pooštrimo mere, ali da bude balansa, ocenio je Lončar.\nOn je, zajedno sa direktorom Torlaka, predstavio vakcinu protiv sezonskog gripa, koju je posle 15 godina taj institut ponovo počeo da proizvodi, najavljujući da će građani od subote moći da je prime.\nOtišlo je 50.000 vakcina, biće u toku današnjeg i sutrašnjeg dana u Domovima zdravlja i naši građani će moći da prime tu vakcinu, rekao je Lončar za TV Pink.\nVesić: Vanredno stanje nije u planu\nZamenik gradonačelnika Beograda Goran Vesić izjavio je da je situacija u Srbiji bolja nego u zemljama u okruženju i da za sada nije u planu uvođenje vanrednog stanja, saopštila je gradska uprava.\nKako se navodi, Vesić je za televiziju Studio B rekao da od toga koliko će svi poštovati epidemiološke mere zavisi da li će ljudi uspeti da se zaštite.\n"Trudimo se stalno da nađemo neki balans, da ljudi mogu da imaju društveni život, ali moramo da naučimo da živimo sa virusom. Ne možemo dopustiti da privreda stane i uradićemo sve po tom pitanju", rekao je Vesić.\nOn je dodao da je važno da se nose maske, da se izbegavaju veća okupljanja i da se žurke ne održavaju, te dodao da je većina novozaraženih u starosnoj grupi između 20 i 40 godina.\nObaraju se rekordi u regionu\nU poslednja 24 sata u Hrvatskoj je, do petka ujutro, zabeležen čak 1.131 novi slučaj zaraze koronavirusom, što je najgori dan od početka epidemije, preneo je HRT. Testirano je 5.693.\nU toj zemlji umrla je jedna osoba, a broj aktivnih slučajeva je 4.233. Na bolničkom lečenju je 505 pacijenata, od kojih su 24 na respiratoru. Do danas je ukupno testirano 385.072 osobe, od toga 5.693 u posljedna 24 sata.\nU Bosni i Hercegovini zabeležen je 621 novi slučaj zaraze korona virusom, a preminulo je osam osoba.\nSlovenija od danas primenjuje delimičnu blokadu u pokušaju da zaustavi ubrzano širenje virusa korona, javila je državna agencija STA.\nŠirom zemlje okupljanja su ograničena na 10 ljudi, a najviše šest osoba može da putuje zajedno na posao, prenosi Radio slobodna Evropa.\nUčenici viših školskih razreda pratiće nastavu na daljinu najmanje sedam dana od ponedeljka, 19. oktobra, a potom će uslediti redovni raspust od sedam dana.\nUniverziteti će preći na onlajn časove gde je to moguće.\nZdravstvene vlasti podelile su zemlju na crvene zone višeg rizika i narandžaste zone nižeg rizika.


CIJENE 20 ODSTO NIŽE OD TRŽIŠNIH: Ruski prehrambeni lanac MERE ulazi na srpsko tržište - Opcija\nCIJENE 20 ODSTO NIŽE OD TRŽIŠNIH: Ruski prehrambeni lanac MERE ulazi na srpsko tržište\n18-08-2020 Biznis, Pocetna\nLanac Mere ima prodavnice i u Kazahstanu, Belorusiji, Kini, ali i u Rumuniji. Kako navode, prednosti kupovine u njihovim marketima su cene 20 odsto niže od tržišnih, a kupci “plaćaju robu, a ne marku”.\n“Klijenti mreže Svetofor obično su ljudi koji žele da uštede vreme i novac. Mnogi od njih su porodice sa srednjim i nižim primanjima koje pažljivo planiraju kupovinu i posećuju prodavnicu jednom do dva puta nedeljno”, navode.\n“U Srbiji je MERE osnovan početkom godine i nalazi se u početnoj fazi poslovanja, što znači da će na otvaranje prvih prodavnica potrošači u Srbiji ipak malo pričekati. Najavljenih 100 prodavnica u Srbiji kompanija verovatno planira da otvori u narednih nekoliko godina, dok prve markete možemo očekivati već naredne godine. U Srbiji pored Lidla, koji polako prelazi u klasičan format supermarketa, ne postoji nijedan veći domaći diskontni lanac prodavnica i to je onaj prostor koji želi da iskoristi ruska kompanija na našem tržištu”, kaže Grozdanić.\nKako navodi, dolazak ruskog diskontera će biti osveženje, kako za potrošače, tako i za srpske proizvođače koji do sada nisu mogli u većoj meri da plasiraju svoje proizvode. MERE objekti su veoma skromni, ali to ne treba da brine potrošače, ukoliko dobiju isti kvalitet po nižoj ceni.\nDodaje da je bitno istaći da se na policama MERE marketa već nalaze proizvodi iz Srbije. Dolazak ruskog lanca svakako bi trebalo da iskoriste i ostali proizvođači, što bi uticalo na veći rast srpske privrede.


Betin konkurs za najbolju novinsku fotografiju 2011 | Medija centar Beograd\nPočetna > MC za medije > 2011 > Betin konkurs za najbolju novinsku fotografiju 2011\nNovinska agencija Beta raspisala je i ove godine konkurs za najbolju novinsku fotografiju godine.\nBetin konkurs za fotografiju godine nema posebnih tematskih kategorija. Fotografije moraju biti snimljene u jugoistočnoj Evropi tokom 2010. godine ili 2011, do kraja trajanja Konkursa.\nPravo učešca na konkursu „Betina fotografija godine“ imaju profesionalni novinski fotoreporteri koji rade na području jugoistočne Evrope (dnevni, lokalni i drugi listovi, magazini, časopisi, periodične publikacije, novinske agencije i internet portali) bez obzira da li su stalno ili honorarno angažovani u tim medijima.\nSvaki učesnik Konkursa može poslati najviše pet fotografija, isključivo u rezoluciji 300dpi, maksimalne veličine 3MB i isključivo u JPEG formatu. Uz svaku fotografiju treba da stoji ime autora, naziv fotografije, kao i mesto i vreme kada je snimljena. Fotografije treba poslati na e-mail adresu betafotokonkurs@gmail.com. BETA će pristigle radove svih autora postaviti na svoj internet sajt posvećen Konkursu.\nUčešce na konkursu se ne naplaćuje.\nIzložba izabranih radova biće otvorena 19. maja 2011. u Galeriji New Moment u Beogradu.\nIzložbu prati katalog u kojem će svi autori, čije je radove odabrao žiri, biti predstavljeni sa po jednom fotografijom.\nNagrade u vrednosti od 1000, 750 i 500 evra biće uručene pobednicima Konkursa na dan otvaranja izložbe.\nTelekom Srbija, generalni sponzor takmičenja, dodeliće nagradu za najbolju sportsku fotografiju.\nSEEMO (Medijska organizacija za jugoistočnu Evropu) dodeliće specijalnu nagradu za najbolju fotografiju na temu ljudskih prava koja će, uz ostale fotografije koje SEEMO odabere, biti objavljena na SEEMO vebsajtu i SEEMO publikacijama.\nViše informacija o Konkursu, članovima žirija i izložbi


Nasuprot mira je rat, a nasuprot tolerancije mržnja - Dijalog.net\nNaslovna Civilno društvo Nasuprot mira je rat, a nasuprot tolerancije mržnja\nBeograd, 9. septembar 2019. – Deseta Nedelja ponosa pod sloganom “Ne odričem se” otvorena je u Skupštini Beograda tradicionalnim presecanjem vrpce.\nTokom Nedelje ponosa biće održane radionice osnaživanja pripadnika LGBT+ zajednice, paneli, predstave, prikazivani filmovi i održani razgovori sa zajednicom.\nNedelja ponosa biće završena šetnjom 15. septembra.\n“Koja je poruka za njega ako ja ne mogu da kažem da ja imam sina i on je gej“, upitala je ona i dodala da to znači da je “okruženje za njenog sina neprijateljsko“.\nOna je navela da je njegovo pripadanje srpskom društvu nemoguće i da na taj način “društvo traži od njega da se stidi i krije“.\n“Onda nešto nije u redu sa društvom, a ne sa mojim detetom od 12 godina“, ocenila je ona.\nGordana Perunović Fijat, majka ćerke koja je lezbijka, koja je učestvovala u kampanji “Ne odričem se“, kazala je da se ne odriče svoje dece i da ih podržava.\n“E pa mi se ne odričemo“, rekla je Perunović Fijat i dodala da time žele da zaustave tu praksu odricanja u Srbiji.\nOn je naveo da su zahtevi Beograd Prajda ostali isti – borba protiv diskriminacije i nasilja nad LGBT+ osobama, donošenje zakona o istopolnom partnerstvu, zakona o rodnom identitetu, kao i stavljanje van snage presuda iz komunističkog perioda kada su osobe koje su imale seks sa osobama istog pola bile osuđene na zatvorske kazne.\n“Mnogo LGBT+ osoba su žrtve diskriminacije“, rekao je Miletić i dodao da počionioci nasilja nad pripadnicima LGBT+ zajednice moraju biti procesuirani.\nOn je pomenuo posetu premijerke Srbije sa svojom partnerkom Luksemburgu, gde se srela sa premijerom te zemlje, pripadnikom LGBT+ zajednice, i njegovim mužem, gde su srpski mediji, kako Miletić naveo, izveštavali o tome senzacionalistički ističući da je premijer Luksemburga “deklarisani homoseksualac“.\n“Kao LGBT+ aktivisti imamo snažne mreže međusobne podrške“, rekao je Mihailović.\n“Nasuprot mira je rat, a nasuprot tolerancije mržnja“, ocenio je Mihailović.\nOznakeLGBTljudska pravaNedelja ponosaParada ponosa\nPrethodno Javna rasprava o Nacrtu Zakona o izmenama i dopunama Zakona o zabrani diskriminacije\nSledeće Konkurs za predloge projekata medijske i informacione pismenosti na lokalnom nivou\nTop Tags evropske integracije Pravosuđe vladavina prava mediji mladi Društvo Evropska unija konkurs Civilno društvo Evropska komisija OCD Vlada Republike Srbije istraživanje lokalna samouprava Srbija i Evropska unija


Pregled događaja: Bojkot i preuzimanje\nPrve dve nedelje od proglašenja kosovske nezavisnosti u Srbiji su protekle u nastojanju političkih aktera da neutrališu političke i psihološke efekte tog čina. Taktika se svodi na to da Beograd i Srbi sa Kosmeta odbijaju bilo kakvu saradnju sa institucijama kosovske države.\nRadnici srpske nacionalnosti i građani severnog dela Kosmeta zaustavili su 3. marta ujutru u stanici Zvečan putnički voz koji je saobraćao na relaciji Kosovo Polje–Lešak, zahtevajući da nadležnost nad ovim delom pruge bude vraćena srpskoj železnici, jer ne priznaju kvazidržavu Kosovo. "O železničkim prugama i stanicama na severu Kosova od danas će brinuti Železnice Srbije. Briga će se proširiti i na zaposlene, pa će tako 50 radnika srpske nacionalnosti od danas biti zaposleno u tom preduzeću", rekao je Branislav Ristivojević, predsednik Upravnog odbora Železnica Srbije i savetnik premijera.\nMilanko Šarančić, generalni direktor Železnice Srbije, kaže da je Železnica Srbije preuzela više od 48 kilometara pruge na severu Kosmeta i da za to "nisu tražili saglasnost UNMIK-a, jer ni on od nas nije dobio saglasnost da ustupi sva prava u organizaciji saobraćaja takozvanoj kosovskoj železnici".\nU Kosovskoj policijskoj službi je u dva dana vikenda, u petak i subotu, suspendovano oko 260 Srba pripadnika policije koji nisu prihvatili da ostanu pod komandom KPS-a, već su tražili da budu direktno pod policijom UNMIK-a. Najviše suspendovanih policajaca je iz regiona Gnjilana – 160, od kojih su 43 pripadnici granične policije. Do proglašenja nezavisnosti od 7119 pripadnika KPS-a, 710 su bili Srbi.\nPoslanička grupa SRS predala je Narodnoj skupštini Predlog rezolucije kojom se "Evropska unija poziva da povuče odluku o slanju EULEKS-a na teritoriju srpske pokrajine Kosovo i Metohija, a zemlje EU koje su priznale secesiju dela srpske teritorije, da ponište takvu odluku".\nU rezoluciji koja ima četiri tačke, između ostalog, konstatuje se da je EU "prekoračila svoje nadležnosti i upustila se u protivpravnu akciju pružanja legitimiteta i vojno-civilne podrške lažnoj državnoj tvorevini Kosovo" i upozorava da "samo celovita Srbija može i hoće da razgovara o integraciji u EU". Kao jedini uslov za nastavak pregovora o pridruživanju navodi se da EU treba nedvosmisleno da potvrdi celovitost državne teritorije Republike Srbije.\nPremijer Vojislav Koštunica pozvao je parlamentarne stranke "da potvrde u Narodnoj skupštini jedinstvenu državnu i nacionalnu politiku da je Kosovo Srbija".\nDok se to ne dogodi vladika raško-prizrenski i kosovsko-metohijski Artemije naložio je sveštenstvu i monaštvu eparhije da sa predstavnicima prištinskih vlasti, misije EU u Pokrajini, kao i sa predstavnicima zemalja koje su priznale Kosovo ne održavaju "nikakve kontakte, razgovore o bilo čemu, ne primati ih u posetu, ne odazivati se i ne odlaziti na njihove pozive bilo kojim povodom". U odluci vladike Artemija upozorava se da će "nepoštovanje i ogrešenje o ovu našu odluku, u ma kom vidu, biti strogo sankcionisani".\nPrema istraživanju koje je naručilo Ministarstvo za Kosovo i Metohiju više od 60 odsto građana kaže da podržava državnu politiku prema Kosmetu, pri čemu je 22,88 odsto podržava u potpunosti, a 41,22 je "uglavnom podržava". Državnu politiku ne podržava 18,31 odsto ispitanika. Čak 74 odsto građana Srbije je protiv "trampe" Kosova za EU i smatra da ne bi trebalo prihvatiti brži pristup Evropskoj uniji ukoliko bi on bio uslovljen priznavanjem nezavisnosti Kosova i Metohije, dok 15,76 odsto smatra da bi trebalo pristati na takvu "trampu", pokazalo je istraživanje agencije Politikum, urađeno početkom februara, na uzorku od 1300 ispitanika.\nKosovo je Srbija: Srbija do Nemačke\nNadnaslov, iz ovog teksta bolan, u zemlji Srbiji je, i svuđe ‘de su Srbi, definitivno postao Naslov, te se, iako to Akcioni plan vlade Srbije striktno i obavezujuće ne nalaže, u sve oblasti, i svi, držimo Teme. Naravno da je svaka inicijativa, i taj lični primer, poželjna, e da bi se od tog mnogog samoniklog otpor pruća napravio veliki i nesalomivi srpski otpor snop koga nijedna sila ni ala neće moći da presalomi i presaldumi.\nSledi primer te lične inicijative, takoreći heroj primer lične inicijative, koji je naša kako treba štampa, treba li reći, kako treba na prve strane udarila. O čem’ se radi, samo što je Nemačka priznala tu lažnu državu Kosovo, Srbin Mirko Stanković, Baden Virtenberg, inače izbeglica iz Like, vratio je nemačko državljanstvo, na svom stanu napis’o da je to "Villa Serbia Kosovo" i na vratima se potpis’o ko Mirko Kosovo Stanković. A zašto se odlučio na ‘vako, to novinar iz tije’ novina pit’o, vredan pažnje protest, zato, odgovorio Mirko Kosovo, što je bio jako uvređen i revoltiran kada je Kosovo proglasilo nezavisnost, čime je poništen srpski Ustav, pa je taj čin bez presedana, još kad ga je Nemačka priznala, protumačio kao nemačku povodljivost, i odlučio da vrati nemačko državljanstvo. Nemačke vlasti, kaže Mirko Kosovo, taj njegov čin smatraju ludošću, pitali ga i da li mu je sve u redu sa nervima.\nKako da mu nije u redu to sa nervima, samo u njemu kulminir’o taj revolt pa je svoj stan proglasio za Vilu Srbija Kosovo, jer ako Nemačka može da poništi Ustav Srbije i prizna Kosovo, može i on svoj stan od 70 kvadrata da proglasi za Vilu Kosovo Srbija, i to je sada srpska teritorija. Smatra da je njegov najveći gest što se odučio za ovako nešto, to je u Nemačkoj pravi fenomen, Nemci su šokirani, čude se i zagledaju ga, a porodica ga u potpunosti podržava, naročito sinovi, dok ženi, koja želi miran život, nije do publiciteta.\nIako je protest baš junački, Mirko Kosovo se, iskreno, plaši posledica jer bi mog’o biti kažnjen, mogla bi, veli, biti neka velika finansijska kazna, a što se tiče kajanja, jok, ne kaje se, ali se plaši da bi mog’o dobiti neku kaznu. Nema više, prilog o Mirku Kosovo Stankoviću je objavio Hadži Petar T Kosovo Pešić.\nLične karte: "Biometrijske su rizične"\nSrbija bi mogla biti jedna od prvih evropskih zemalja koja ima biometrijske lične karte, a jedna je od poslednjih koja ne primenjuje Zakon o zaštiti podataka o ličnosti. Na javnoj raspravi održanoj 3. marta u organizaciji Centra za civilno-vojne odnose, a povodom uvođenja biometrijskih ličnih karata, poverenik za informacije od javnog značaja, Rodoljub Šabić, ocenio je da je primena takvih dokumenata bez mehanizama koji obezbeđuju zaštitu ljudskih prava, pre svega podataka o ličnosti – suviše rizična. Šabić je tom prilikom istakao i da je "specifičan fenomen da jedan aparat vlasti koji nije ni najmanje raspoložen da dâ informaciju poput plate direktora javnih preduzeća i ugovora o koncesiji, istovremeno pokazuje interesovanje da širi informacije o građanima". Zakon o zaštiti podataka o ličnosti, usvojen 1998. godine, prema rečima Dejana Milenkovića iz Komiteta pravnika za ljudska prava, ostao je mrtvo slovo na papiru jer nikada nije primenjen. Predlog zakona o zaštiti podataka o ličnosti koji je uradilo Ministarstvo pravde, Vlada je usvojila i 31. januara ove godine predala Skupštini na hitno usvajanje, a kako se očekuje, na dnevnom redu će biti tokom proleća. S druge strane, Zakon o korišćenju ličnih karata sa biometrijskim podacima usvojen je još 2006, ali je njegova primena odložena kada je shvaćeno da je loš odziv u javnosti. Njihov veliki protivnik (uz mnoge nevladine organizacije) bila je i Srpska pravoslavna crkva. Odredbe tog zakona su propisivale da se uz saglasnost osobe kojoj se izdaje lična karta može ugraditi čip koji sadrži "podatak o prebivalištu i adresi stana lica kojem se izdaje lična karta". Oni koji ne žele biometrijsku, po istoj ceni mogu izvaditi ličnu kartu na starom obrascu. Zaštitnik građana Saša Janković zamerio je što prilikom usvajanja Zakona o ličnoj karti nije uzeto u obzir da li su građani Srbije spremni da daju biometrijske podatke i koliko je taj sistem ranjiv na eventualne zloupotrebe. I u svetu postoji dosta protivnika korišćenja biometrijskih podataka. Udruženje Fidis (Future Identity in the Information Society – "Budućnost identiteta u informativnom društvu"), koje okuplja stručnjake vrhunskih evropskih ustanova i kompanija iz informatike i elektronskog identiteta, izdalo je upozorenje da će biometrijski putni identifikacioni dokumenti koji su počeli da se izdaju u Evropi znatno ugroziti bezbednost i privatnost ljudi jer je povećan rizik od krađe identiteta.\nPrivatno obezbeđenje: Zahtev za uređenjem\nPredstavnici Udruženja za fizičko i tehničko obezbeđenje održali su 4. marta sastanak u Privrednoj komori Srbije gde su ukazali na značaj hitnog normativnog uređenja te delatnosti koja u Srbiji okuplja više od 3800 firmi sa oko 50.000 zaposlenih. Više predstavnika firmi članica udruženja ocenilo je da je potrebno da se odredi minimalna cena rada kako bi se umanjili efekti nelojalne konkurencije koja angažuje penzionere, svojim radnicima ne plaća doprinose i prekovremeni rad i tako na tenderima nastupa sa veoma niskim ponudama. Na sastanku je, takođe, izraženo žaljenje zbog toga što još nije usvojena strategija o nacionalnoj bezbednosti iz koje treba da proisteknu odgovarajući zakoni i standardi za obavljanje te delatnosti, a raspravljalo se i o uvođenju licenci za obavljanje poslova fizičkog i tehničkog obezbeđenja i edukaciji radnika kako bi se unapredili standardi poslovanja. Izveštaj o stanju kriminaliteta u Srbiji nije bio predstavljen pošto predstavnici MUP-a Srbije, iako su bili pozvani, nisu prisustvovali sastanku.\nLaboratorija slavnih: Protiv imidža negativca\nPostoje li naučnici koji nisu zli? Ako ste sve što znate o nauci i naučnicima saznali iz filmova i televizijskih serija, teško možete da zamislite naučnika koji je "normalna" osoba. Ovu stereotipnu sliku naučnika analizirao je prošlog petka u prostorijama Britanskog saveta novinar BBC-ja Kventin Kuper, popularizator nauke, koji se proslavio svojom serijom "Materijalni svet", kao i brojnim drugim emisijama i knjigama. Kuper je došao u Beograd kako bi vodio trening za deset finalista Laboratorije slavnih, takmičenja u zanimljivom predstavljanju naučnih ideja koje se po drugi put organizuje u Srbiji. Ovogodišnji finalisti su mladi stručnjaci, istraživači i studenti koji ove godine dolaze iz Beograda, Novog Sada, Niša, Podgorice i Subotice. Oni su pre dve nedelje odabrani na preliminarnom takmičenju, a da bi ih spremio za finale, Britanski savet je tokom proteklog vikenda organizovao trodnevni trening. No, pre toga, Kuper je pred brojnom, širom publikom pokušao da objasni kako izgleda predstava naučnika u javnosti i zašto je to jedan od izuzetno rasprostranjenih stereotipa. "Ljudi naučnika uvek vide kao čudaka koji ima naočare i beli mantil, neurednog tipa bez kose", kaže Kuper. Tragajući za korenom ovog stereotipa, on je analizirao filmove i stripove koji naučnike uglavnom prikazuju kao negativce, a celu predstavu o zlom naučniku upotpunio je podacima dobijenim anketama i internet istraživanjem. U razgovoru sa publikom čuo se komentar da se nekim naučnicima ta predstava u javnosti dopada. Kuper se slaže sa ovim viđenjem, ali ističe da je to pogrešan pristup jer je tako negativan stereotip loš za razvoj nauke. Objašnjavajući kako bi se ovaj problem mogao prevazići, Kuper je prikazao seriju crteža koje su napravila deca iz svih krajeva sveta i na svakom od njih su naučnici prikazani kao čudni, ćelavi starci sa bradom. Zatim je prikazao crteže naučnika koje su napravila ista deca pošto su posetila naučne ustanove i upoznala naučnike – sad su to bile predstave opuštenih, običnih ljudi. Među raznim načinima da se javnost bolje upozna sa naučnicima, jedan od najboljih je upravo Laboratorija slavnih. Ovo takmičenje okuplja uglavnom mlade ljude koji umeju da komuniciraju sa javnošću, a na svojim fakultetima i institutima se bave pravom naukom. Na Laboratoriji slavnih, svaki učesnik ima tri minuta da što tačnije i zanimljivije predstavi neki naučni koncept, a njihov nastup ocenjuje tročlani žiri. Ovogodišnje finale će se održati 14. marta, u 19 sati, u Pozorištu na Terazijama, a pobednik će kao predstavnik Srbije ići u Veliku Britaniju.\nProdaja dela Geneksa\nZa otkup tenderske dokumentacije u privatizaciji dela Geneksove imovine u Bloku 20 u Beogradu, gde se nalaze hotel Kontinental i Geneks apartmani, pristigla su 22 zahteva, izjavio je u ponedeljak 3. marta ministar ekonomije i regionalnog razvoja Mlađan Dinkić. Dinkić je dodao da je za hotele na Kopaoniku zainteresovano pet potencijalnih kupaca i da su oni podneli zahtev za otkup tenderske dokumentacije. Agencija za privatizaciju raspisala je 27. decembra dva odvojena tendera, jedan za prodaju hotela Kontinental, Geneks apartmana, teniske hale i energane u Beogradu, po minimalnoj ceni od 85 miliona evra, a drugi za hotelski kompleks na Kopaoniku – Grand, Konaci – Sunčani vrhovi, restoran Zvrk i stambene jedinice u Raškoj, po početnoj ceni od 45 miliona evra.\nObaveza kupca je da u narednih 20 godina zadrži istu delatnost hotela i apartmana, odnosno da obezbedi nivo kvaliteta hotela od najmanje "četiri plus" internacionalne zvezdice u roku od tri godine po preuzimanju, da posluje na međunarodnom tržištu i da ima zaštićeni znak. Rok za dostavljanje ponuda je 24. mart, a prodaja delova Geneksa biće održana 31. marta javnim nadmetanjem.\nAkcija "Milion stabala za Srbiju" u organizaciji Ministarstva zaštite životne sredine počela je 5. marta u Botaničkoj bašti "Jevremovac" u Beogradu. Tom akcijom je predviđeno sađenje stabala oko industrijskih zona, na nasipima kanala, na slobodnim površinama pored puteva, planirani su drvoredi u gradovima kao i postavljanje vetrozaštitnih pojaseva u gradovima širom Srbije.\nČetrnaest beogradskih zdravstvenih ustanova ove nedelje dobilo je ukupno 47 vozila namenjenih za obilaženje građana kojima je potrebno kućno lečenje. Ključeve automobila direktorima zdravstvenih ustanova uručio je vršilac dužnosti gradonačelnika Beograda Zoran Alimpić, navodeći da je Beograd za njihovu nabavku izdvojio 26 miliona dinara. Prema podacima koje je tom prilikom iznela gradska sekretarka za zdravstvo Snežana Stevanović, broj pacijenata koji zahtevaju lečenje u kućnim uslovima iz godine u godinu se povećava, i u 2007. broj lečenih bio je za petinu veći u odnosu na prethodnu godinu.\nNa drvenoj konstrukciji broda visokog nekoliko metara na dečjem igralištu Bambi park u Požarevcu, u ponedeljak 3. marta je podmetnut požar. Odmah ga je ugasila vatrogasna služba, čija se stanica nalazi na manje od 200 metara od objekta, a u policiji kažu da počinioci nisu otkriveni. Deo dečjeg igrališta koje je zatvoreno za komercijalnu upotrebu još 2005, u vlasništvu je preduzeća "Bambi-Banat". Drugi deo kompleksa pripada preduzeću "Madona", čiji je vlasnik Marko Milošević, sin nekadašnjeg predsednika Srbije Slobodana Miloševića.\nGeneralni direktor Majkrosofta u Srbiji Dejan Cvetković imenovan je za direktora Američke privredne komore u našoj zemlji. Ovu funkciju Cvetković je kao vršilac dužnosti obavljao od oktobra, a prethodno su Komorom rukovodila dva stranca. Cvetković je rekao da će strategija tog udruženja biti nastavak dosadašnjeg pozitivnog uticaja na poslovnu klimu u Srbiji.\nNemačka hemijska industrija "Henkel", koja proizvodi deterdžente i lepkove, najavila je da će otpustiti 3000, odnosno sedam odsto zaposlenih kako bi zadržala rast profita.\nU kruševačkoj fabrici kućne hemije i kozmetike "Merima", koja je deo grupacije "Henkel" od 2002. godine, najpre nisu hteli da komentarišu saopštenje iz Nemačke, objašnjavajući da u narednih nedelju dana očekuju dolazak menadžmenta iz Beča, gde je sedište "Henkela" za centralnu i istočnu Evropu, i tek tada će saznati da li će i u Kruševcu biti otpuštanja. Međutim, u utorak je zamenik direktora Vojkan Marić smirio zaposlene navodeći da se smanjenje broja zaposlenih odnosi na globalno poslovanje kompanije, a ne na "Henkel Merimu".\nDobrovoljno penzijsko osiguranje uplaćuje više od 200.000 građana Srbije, a prosečan mesečni iznos doprinosa po tom osnovu iznosu 1900 dinara, kaže direktor Zavoda za socijalno osiguranje Zoran Panović. Panović je dodao da je oko 50.000 građana organizovano pristupilo dobrovoljnim penzijskim fondovima potpisivanjem kolektivnih ugovora sa oko 250 poslodavaca.\nBomba i optužbe\nDirektorka beogradskog TDI radija Ružica Krdžić optužila je bivšeg direktora Telekoma Draška Petrovića i TRI radio da stoje iza bombaškog napada koji se dogodio u noći između 28. i 29. februara. Bomba je detonirala ispred ulaza u kome su prostorije TDI radija. Nije bilo povređenih, ali je pričinjena materijalna šteta. "Neki ljudi iz vrha države objavili su rat Radiju TDI, čemu su prethodile brojne pretnje", rekla je Krdžićeva, tvrdeći da je TRI radio, piratska stanica koja ometa rad TDI-ja, iza koga "stoji Republička agencija za telekomunikacije" (RATEL). Direktorka TDI-ja je još navela da su joj Draško Petrović i vlasnici Tridenta Milorad Ignjačević, Uroš Ignjačević i Igor Mihaić upućivali pretnje, psovke, savete da se "ne kači" i da su se tom prilikom pozivali na politički vrh zemlje.\nNova cena struje\nUvođenjem novog tarifnog sistema za obračun električne energije, koji važi od 1. marta, računi za struju, prema analizi Agencije za energetiku Srbije (AERS), koje domaćinstva u Srbiji budu dobijala u aprilu, po novom obračunu i nakon poskupljenja od 3,6 odsto, biće veći u proseku za oko 200 dinara.\nGeneralni direktor Laste Velibor Sovrović kaže da su za tendersku kupovinu paketa od 64,4 odsto akcija tog auto-saobraćajnog preduzeća zainteresovani izraelski Kavim, francuski Keolis i londonska firma Ariva. Međutim, Sovrović ne zna da li su firme preuzele tendersku dokumentaciju, napominjući da su one samo "posetile sobu za sastanke (date room) Laste i sobu sa podacima u Agenciji za privatizaciju". On kaže da je zadovoljan veličinom i snagom ovih uglednih multinacionalnih kompanija. Rok za dostavljanje ponuda na ovom tenderu nekoliko puta je odlagan i ističe 4. aprila. Najveći prevoznik u jugoistočnoj Evropi ima 785 autobusa. Imovina preduzeća se procenjuje na oko 100 miliona evra.\nDeset novih domaćinstava\nHumanitarna organizacija "Divac" najavila da će sa Republičkim komesarijatom za izbeglice i UNHCR-om potpisati ugovor koji će omogućiti kupovinu najmanje deset seoskih domaćinstava za izbegličke porodice. Prodajom poštanskih markica u okviru Divčeve akcije "Možeš i ti", krajem prošle godine prikupljeno je 8.650.300 dinara, a šestočlana komisija, u koju će ući po dva člana potpisnica ugovora, utvrdiće kriterijume po kojima će se sa postojećih širih spiskova odrediti porodice koje će dobiti ta gazdinstva.\nMira Alečković, jedna od naših najznačajnijih pesnikinja za decu, preminula je 26. februara u 84. godini života. Rođena je 2. februara 1924. godine u Novom Sadu. Francusku osnovnu školu, francusku i srpsku gimnaziju, Mira Alečković je završila u Beogradu, gde je upisala studije srpskog jezika i književnosti, koje je završila u Parizu, na Sorboni, kao stipendista tog univerziteta. Kao bolničarka učestvovala je u Narodnooslobodilačkoj borbi.\nAutorka pesme Druže Tito, mi ti se kunemo počela je da piše sa 15 godina i tokom života objavila je više od 30 knjiga za decu, desetak pesničkih zbirki za odrasle i nekoliko romana. Među najpoznatijim delima su zbirke pesama Zvezdane balade, Srebrna kosa, Prijatelji, Lastavice, Ne mogu bez snova… Uređivala je dečje i omladinske listove i časopise "Mladost", "Pionir", "Poletarac" i "Zmaj", na čijem je čelu bila više od pola veka. Dobitnica je velikog broja domaćih i stranih priznanja.


Obrazovna funkcija predsedničkih biblioteka\nPredsednička biblioteka Džordža Buša Mlađeg\nSvi američki predsednici modernog doba imaju biblioteke sa svojim imenom, počev od Herberta Huvera, koji je otišao iz Bele kuće 1933.\nBivši predsednici i članovi Kabineta, okupiili su se 25. aprila u Dalasu, na svečanom otvaranju nove Predsedničke biblioteke i muzeja Džordža Dabl Ju Buša. Te institucije su zvanične riznice predsedničkih papira i dokumenata, koje nadgleda Nacionalni arhiv. Novinar Glasa Amerike u izveštaju iz Ostina podseća da one imaju i obrazovnu funkciju.\nPredsednik Lindon Bejns Džonson je preminuo 1973. Ali animirani prikaz njegovog života dočekuje posetioce njegove biblioteke u Ostinu u Teksasu. Posetiocima se to dopada. Posle renoviranja koje je koštalo deset miliona dolara, Predsednička biblioteka El Bi Džeja je sada više interaktivna, sa kompjuterizovanim izložbama. Posetioci mogu da čuju neke od preko 640 sati telefonskih razgovora koje je predsednik Džonson snimio za buduća pokoljenja, kao što je ovaj sa republikanskim senatorom Everetom Dirksenom.\nLindon Džonson je preuzeo dužnost posle ubistva predsednika Džona Ef Kenedija, 22. novembra 1963. Iako je uspeo da progura zakone o građanskim pravima i programe za smanjenje siromaštva, njegovo nasleđe je u senci Vijetnamskog rata. Direktor Džonsonove biblioteke, Mark Apdegrouv, kaže da predsedničke biblioteke ne glorifikuju one po kojima su nazvane, nego u stvari predstavljaju potpunu sliku vremena koje su proveli na dužnosti.\n„Naša dužnosti nije da usmeravamo istoriju i govorimo ljdima šta treba da misle, nego želimo da znaju šta je on radio i kako je to uticalo na naš život. Šta vi mislite o tome zavisi od vas.“\nPredsedničke biblioteke obezbeđuju dostupnost dokumenata za istorijska istraživanja. Apdegrouv kaže da to odslikava otvorenost demokratskog društva.\n„Ti dokumenti pripadaju narodu, a ne tom predsedniku.“\nNedaleko od Ostina je još jedna predsednička biblioteka, biblioteka oca Džordža Dabl Jua, Džordža Herberta Vokera Buša. Poput nekih sličnih biblioteka, i ova ima umanjenu Ovalnu kancelariju. Direktor Voren Finč kaže da ona posebno privlači posetioce.\n„Smatramo da je jedna od glavnih misija naših muzeja i obrazovnih programa da govore o građanskim pravima, o tome kako funkcioniše naš Ustav, kako vlada radi u praksi.“\nModerna tehnologija snabdeva biblioteke riznicama video i audio snimaka, ali Finč kaže da nije lako održavati sav taj materijal.\n„Tu ima... oko milion fotografija, deset hiljada video kaseta.“\nZa predsedničke biblioteke, konzervacija i sređivanje materijala od istorijske važnosti je trajni poduhvat, koji dodatno otežava sam obim kolekcija koje čuvaju.


Izvor: B92, 05.Avg.2020, 12:15\nIz dana u dan, Lukašenko sve više zastrašuje Zapad i sopstvene birače "senkom Moskve" nad Belorusijom, svaki dan sve zlokobnijom, u pokušaju da osvoji šesti predsednički mandat zaredom.\nUtisku da će se sve razleteti u paramparčad značajno je doprineo nedavni skandal oko hapšenja državljana Rusije u okolini Minska, koje je Belorusija označila kao plaćenike >> Pročitaj celu vest na sajtu B92 << privatne vojne trupe Vagner.\nZvanični Minsk je na početku predizborne kampanje ocenio da Moskva pokušava da naruši belorusku stabilnost, a da "konce vuku ljudi iz Gazproma, a možda i sa nekih viših funkcija".\n"Kremlj je apsolutni krivac za sve što trenutno ne valja u beloruskoj ekonomiji", kaže ironično direktor istraživačkog centra Mizesa Jaroslav Romančuk.\n"Kremlj je kriv što više nema jeftinog gasa, za pad izvoza, budžetski deficit, stagnaciju ekonomije i neispunjena obećanja o povećanju plate".\n"Zbog toga, kako bi obezbedio još jednu pobedu na izborima, Lukašeno sada pribegava taktici da stvara spoljnog neprijatelja, od kojeg Belorusija treba da se čuva", smatra Romančuk.\nDa li ruski plaćenici "priskaču u pomoć" beloruskim demonstrantima?\nSvi oni imaju ruske pasoše, a mediji naklonjeni vlasti u Belorusiji objavili su vest o "hapšenju plaćenika privatne vojne trupe Vagner".\nPozivajući se na informacije Ministarstva unutrašnjih poslova, mediji su objavili da je u zemlju pristiglo više od 200 plaćenika kako bi "destabilizovali Belorusiju tokom predizborne kampanje".\nLukašenko je optužio Rusiju za "nečasne namere", ali je zamolio ruske medije da ne "izvrću", ne objasnivši šta tačno time misli.\nPutin je hapšenje ocenio kao "neosnovano" i izrazio nadu da će uhapšeni uskoro biti oslobođeni.\nPortparol predsednika Rusije Dmitri Peskov rekao je da je "duboko uveren" da su uhapšeni bili u tranzitu kroz Minsk na putu za Istanbul i da nisu radili ništa protivzakonito.\n"Da su se zaista spremali da izvrše teroristički napad na Minsk, ne bi se svi nabili na isto mesto, to je šarada i cirkus koji se pravi pred izbore", rekao je Peskov.\n"Lukašenko se našao između dve vatre - s jedne strane Rusija, a sa druge nezadovoljni mladi, kojima je apsolutno dosadio", smatra politikolog Aleksej Makarkin.\n"Ne vidim ko bi se drugi složio da se, recimo, uvede zajednička valuta", ističe Makarkin.\n"Uveren sam da su tenzije i razlike u stavovima između Belorusije i Rusije ipak manje nego među zemljama Evropske unije, a mislim i da savez sa Rusijom čuva naš suverenitet i bezbednost", kaže Oleg Gajdukevič, lider Liberalno-demokratske partije Belorusije i punomoćnik partije Aleksandra Lukašenka.\nGajdukevič je uveren da su varnice u odnosima dve zemlje "privremene".\n"Nema alternative ujedinjenju Rusije i Belorusije, taj savez treba da bude ravnopravan i ubeđen sam da ćemo uspeti da rešimo sva sporna pitanja", zaključuje.\n"Ako se Lukašenko zakačio sa Putinom, to i dalje ne znači da se zakačio sa svima, drugi odnosi će nastaviti da funkcionišu", smatra analitičar.\n"Tu su energetske šeme, koje postoje već 20 godina i od kojih su profitirali ruski oligarsi i preduzetnici bliski Kremlju. Lukašenko sada prosto koristi taktiku "zavadi pa vladaj", pokušavajući da uticajnim Rusima saopšti: politika je politika, a pare su pare".\n"Ekonomija Belorusije je takva da njena stabilnost zavisi od Rusije. Moskva to savršeno dobro zna".\n"Rusija želi da ima barem pravo veta o važnim odlukama", kaže analitičar.\n"Ovi izbori za Lukašenka nisu toliko teški politički, koliko fizički. On je star i starost ga izdaje. To svi vide, zato je njegov režim istorijski već završen", zaključuje Porotnjikov.\nRadio 021: Belorusija pred izbore: Da li je Rusija i dalje prijatelj Minska


Igrač kola: Sjajno poluvreme Siniše Babića za tri boda Radnika u Novom Sadu\n14. mart, 2022.\nNajbolji igrač 27. kola Linglong Tire Super lige Srbije po izboru naše redakcije je Siniša Babić, strelac i asistent u pobedi Radnika nad ekipom Proletera u Novom Sadu.\nOdigrano je još jedno uzbudljivo kolo šampionata u kome je viđena velika borba i čak pet remija. Najubedljiviji trijumf ostvarila je ekipa Radnika u duelu sa ekipom Proletera u Novom Sadu, a meč je završen rezultatom 0:2. Najzaslužniji za to je prvotimac surduličkog superligaša Siniša Babić koji je u igru ušao tek na startu drugog dela igre. Za kratko vreme provedeno na terenu uspeo je da donese prevagu i da na svoj konto upiše asistenciju i pogodak, zbog čega je upravo on naš izbor za najboljeg aktera ove runde takmičenja.\nSiniša Babić (31) je rođen u Novom Sadu, igra na poziciji ofanzivnog veznog igrača, a tokom karijere je nastupao za Palić, sarajevsku Slaviju, Veternik, Vojvodinu, grčku Larisu, Radnički Niš, Krupu, Proleter i uzbekistanski Turon, odakle je u januaru ove godine i stigao u Surdulicu. Tokom prolećne polusezone zabeležio je pet superligaških nastupa, uz jedan postignut pogodak.


Izvoznici žitarica iz Srbije: Zabrana izvoza nepotrebna, šta ćemo sa brašnom, višak je i pšenice\nPoslovno Udruženje mlinske, pekarske i testeničarske industrije Srbije “Žitounija” uputilo je danas zahtev Ministarstvu poljoprivrede i Privrednoj komori Srbije u kome traže da se brašno izuzme iz zabrane izvoza.\n“Izvoz brašna nikako ne bi trebalo zabraniti, imamo ga, ne znamo šta ćemo sa njim. Tražimo da se takva odluka ne donosi, a ako je doneta da se odmah ukine”, rekao je predsednik tog udruženja Zdravko Šajatović.\nDodao je da treba prekontrolisati zalihe pšenice i ako se oceni da su nedovoljne zabraniti izvoz, ali razmotriti uvođenje kvota jer za četiri meseca počinje žetva.\nŠajatović je rekao da su razlozi za enormne zalihe brašna višestruki, u poslednjih 13 godina potrošnja pada jer se smanjuje broj stanovnika i nekoliko godina pada izvoz.\n“Kada se država umešala u regulaciju tržišta i ograničila cene brašna tipa 400 i 500 na nivou iz novembra prošle godine, dogodio se apsurd da u trgovinskim lancima nema malih pakovanja brašna od po kilogram jer su njegove cene ograničene, a nisu ograničene cene tog brašna u pakovanjima od 25 kilograma, pa su pekari pokupili sve količine malih pakovanja”, objasnio je Šajatović.\nOn je rekao da se brašno može prodati po 49-50 dinara po kilogramu na stranom tržištu, da je plaćanje avansno i da su već ugovorene veće količine.\nDodao je da se bez problema može izvesti 100.000 tona brašna, a da se ne ugrozi domaće snabdevanje.\nIstakao je da je od jula prošle godine do danas izvezeno svega 84.000 tona brašna, a da je u ekonomskoj 2016/2017. godini ostvaren rekordan izvoz od 252.000 tona.\nSavetnik kompanije CHF, koja je najveći izvoznik žitarica iz Srbije, Miroslav Debeljački rekao je da u zalihama ima dovoljno pšenice i da ne bi trebalo uvoditi zabranu izvoza tog poljoprivrednog proizvioda.\nDodao je da, iako je takva odluka neophodna, trebalo bi dozvoliti firmama da realizuju ugovore koje su već sklopili.\nPredsednik Srbije Aleksandar Vučić najavio da će sutra biti doneta odluka o zabrani izvoza određene prehrambene robe i da će “voditi računa da veliki izvoznici ne gube značajne količine novca”, a Deljački je ocenio da je neprihvatljivo da se odluka o zabrani izvoza donese “danas za sutra”.\nMađarska je donela odluku da je za izvoz pšenice potrebno podneti zahtev i čekati na odobrenje, pa je zbog toga dobila upozorenje EU da će dobiti “packe”.\n“Pitanje je šta će se dešavati u Ukrajini i Rusiji koje su među najvećim žitnicama u svetu. Za donošenje odluke o zabrani izvoza pšenice i kukuruza trebalo bi imati u vidu i celokupnu politiku u poljoprivredi, krizu u ponudi i cenama mineralnog đubriva i ukupne zalihe Srbije”, rekao je Bogetić.


Black&Decker Rotaciona brusilica XTA90EK: Vibracione brusilice šlajferice: SveZaKucu.rs Prodaja, Cena, Beograd, Srbija\nBlack&Decker Rotaciona brusilica XTA90EK\nPoslednja cena bila je: 9375 din\nKarakteristike proizvoda: Black&Decker Rotaciona brusilica XTA90EK\nVrsta: elektronska Rotaciona brusilica\nSnaga: 480 W\nBrusna površina prečnika 125 mm\nPomak 5 mm\nJednostavno pričvršćivanje brusnih papira\n10 komada brusnih papira\nOpis proizvoda: Black&Decker Rotaciona brusilica XTA90EK\nBlack&Decker Rotaciona Brusilica XTA90EK je posebno pogodna za brzo uklanjanje materijala sa ravnih i zaobljenih površina, kao i za pripremu terena pre nanošenja boja. Rotacijske kretnje stopala omogućuju brzo odstranjivanje materijala bez ostavljanja tragova brušenja na glatkim površinama. Elektronska kontrola brzine motora za podešavanje brzine od brušenja materijala. Sistem za jednostavno učvršćivanje brusnog papira. Vrećica za prašinu kao dodatna oprema kako bi se osigurala čistoća na mestu rada.\nIzdiktirajte operateru šifru proizvoda - šifra ovog proizvoda je: 6123\nSifra 6123, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 6123, 2, Pavle Milosevic, Obalska 18, 11000, Beograd, 063123123, pavmi@szk.com


Dramatičan povratak malih boginja u Evropu: "Dezinformacije o vakcinama su zarazne i opasne" - BIGportal.ba\n29 Avgusta, 2019 29 Avgusta, 2019 0146\nSvjetska zdravstena organizacija (SZO) saopštila je danas da postoji “dramatičan povratak” malih boginja u Evropu, djelimično pomognut odbijanjem vakcinacije, sa skoro 90.000 ljudi koji su dobili tu bolest u prvoj polovini 2019. godine.\nSZO, agencija UN za zdravstvo, navela je u objavljenom izveštaju da je broj slučajeva malih boginja od januara do juna udvostručen u odnosu na prethodnu godinu.\nMale boginje spadaju među najzaraznije bolesti u svetu i šire se kašljanjem, kijanjem i fizičkim kontaktom. Iako su mnoge evropske zemlje uvele oštriju politiku vakcinacije, tvrdoglavi džepovi otpora vakcinaciji su doveli do epidemija širom kontinenta.\nNemačka vlada je prošlog meseca predložila da se imunizacija od malih boginja učini obaveznom za decu i zaposlene u vrtićima i školama. U Nemačkoj je ove godine zabeleženo više od 400 slučajeva malih boginja. Najveći broj slučajeva je zabeležen u Ukrajini, više od 84.000, a slede Kazahstan i Gruzija.\nUkrajinsko ministarstvo zdravlja je saopštilo da je od malih boginja umrlo osam osoba. Ekspertski komitet SZO je saopštio da su Albanija, Češka, Grčka i Velika Britanija izgubile status zemalja u kojima su male boginje iskorenjene. Ta bolest se može sprečiti s dve doze vakcine ali kada se čovek zarazi ne postoji efikasno lečenje.\n“Ako se u svakoj zajednici ne postigne i održi visoka pokrivenost imunizacijom i deca i odrasli će nepotrebno patiti a neki će i tragično umreti”, rekao je Ginter Faf, predsedavajući komiteta SZO za male boginje u Evropi.\n“Dezinformacije o vakcinama su zarazne i opasne kao i bolesti kojima pomažu da se šire”, rekao je ove nedelje generalni direktor SZO Tedros Adanom Gebrejesus. Prema procenama SZO, u svetu je 2017. godine od malih boginja umrlo 110.000 ljudi, najvećim delom dece mlađe od pet godina.


Dan online - Drustvo: FLEŠ - 2018-11-08\nNagrade za volonterizam\nAsocijacija za demokratski prosperitet – Zid, u partnerstvu sa Fondacijom Petrović Njegoš, i ove godine dodjeljuje godišnje nagrade za dobrovoljni aktivizam.\n– Godišnja nagrada za volonterizam dodjeljuje se u cilju povećanja vidljivosti doprinosa razvoju koncepta i promociji vrijednosti volontiranja, kao dobrovoljne inicijative i aktivnosti građana koja doprinosi razvoju kulture i dobrobiti zajednice i društva u cijelini. Nagrada može da bude dodijeljena pojedincu, organizaciji civilnog društva, kompaniji, medijskoj kući ili instituciji koji su svojim zalaganjem doprinijeli razvoju volonterizma u Crnoj Gori – kazali su iz Zida.\nNagrada se dodjeljuje u dvije kategorije – za volontera godine i godišnja nagrada za volonterizam. Iz Zida su kazali da je rok za nominaciju je 15. novembar.A.O.\nAnalizirali softver za kodifikaciju\nPripadnici Ministarstva odbrane Crne Gore učestvovali su na sastanku zemalja korisnika softvera za kodifikaciju, koji je od 5. do 7. novembra održan u Borovecu, u Bugarskoj. Iz tog resora su kazali da su na tom sastanku analizirana i razmijenjena iskustva u oblasti korišćenja softvera BULCOD.\n– Tokom sastanka su planirane akcije za nove zadatke koji su postavljeni od strane NATO Komiteta AC 135 za kodifikaciju. Konstatovano je da je učinjen znatan napredak uspješnim polaganjem testa usaglašenosti od strane Crne Gore, kao nove NATO članice. Potvrđeno je da softver BULCOD zadovoljava u potpunosti NATO standarde koji definišu NATO kodifikacioni sistemi – navodi se u saopštenju.A.O.\nDebata o pristupačnosti\nUdruženje mladih sa hedikepom Crne Gore organizuje danas javnu debatu o značaju pristupačnosti javnog saobraćaja za osobe s invaliditetom (OSI). Kako je najavljeno iz te NVO, javna debata će se održati u 12 sati, u hotelu „Franca” u Bijelom Polju.A.O.\nČlan svjetske organizacije\nOrganizacija Kvir Montenegro i Montenegro Prajd postali su punopravni članovi međunarodnih organizacija „InterPrajd“ i „EuroPrajd“, koje imaju za cilj da povežu „povorke ponosa” na globalnom i evropskom nivou.\n– Umrežavanje LGBTIQ zajednice kroz povezivanje najznačajnijih događaja poput povorki ponosa, od velikog je značaja kako za osnaživanje same LGBTIQ zajednice, tako i za podizanje njene vidljivosti i zalaganje za unapređenje kvaliteta života LGBTIQ osoba širom svijeta – saopšteno je iz Kvir Montenegra.A.O.\nPredsjednik francuske kompanije „Valgo” Franoa Buše i ministar održivog razvoja i turizma Pavle Radulović obići će sjutra Brodogradilište Bijela. Tu su trenutno u toku radovi u okviru projekta remedijacija tla, odnosno odvoženja toksičnog grita iz Crne Gore.A.O.


Šta se dešava na relaciji Pentagon - Bajden - Sputnjik Srbija\n15:31 19.12.2020 (osveženo 15:38 19.12.2020) Preuzmite kraći link\nNakon što je nedeljama čekao odobrenje za početak tranzicionog perioda za primopredaju dužnosti predsednika SAD, Džozef Bajden se sada možda suočava sa još jednom birokratskom preprekom, ovog puta u Pentagonu.\nTranzicioni tim novoizabranog predsednika DŽoa Bajdena rekao je da nije pristao na dvonedeljnu pauzu u tom procesu kako to tvrdi Pentagon.\nU petak, 18. decembra, tenzije između Pentagona i Bajdenovog tranzicionog tima su izašle u javnost pošto su zvaničnici Ministarstva odbrane rekli da je na sastancima sa Bajdenovim timom dogovorena „praznična pauza“ posle koje bi bio nastavljen proces primopredaje.\nMeđutim, Johanes Abraham, direktor Bajdenovog tranzicionog tima je uzvratio: „Da budem jasan: nije bilo međusobno dogovorenih prazničnih praznika“.\n„Zapravo, mislimo da je važno da se brifinzi i drugi angažmani nastave i tokom ovog perioda, jer nema vremena na pretek ...“, rekao je Abraham.\nVršilac dužnosti ministra odbrane Kristofer Miler potom je demantovao izveštaje da Pentagon odbija da se sastane sa Bajdenovim tranzicionim timom.\n„Posle međusobno dogovorene pauze za praznike, nastavićemo sa tranzicijom i zakazanim sastancima“, rekao je Miler.\nRazvoj dešavanja na relaciji Bajden-Pentagon odigrava se usred objavljivanja izveštaja u Vašington Postu da će SAD moći da uštede 2,6 milijardi dolara ako nova Bajdenova administracija zaustavi izgradnju graničnog zida duž južne granice sa Meksikom, što je izazvalo bes u administraciji Donalda Trampa.\nBajden predsedničku dužnost preuzima 20. januara 2021. godine.\nBajden: Sada je vreme da okrenemo stranicu /video/


Slučaj u BiH: Mileva u kući držala arsenal oružja\n8. Marta 2022.\tAktuelno, Magazin\nOkružno javno tužilaštvo (OJT) u Istočnom Sarajevu, Područna kancelarija u Vlasenici, je nakon provedene istrage 17. januara podiglo optužnicu protiv Mileve Simić zbog krivičnog djela nedozvoljena proizvodnja i promet oružja ili eksplozivnih materija.\nKako je objavljeno na zvaničnoj web-stranici OJT Istočno Sarajevo, Osnovni sud u Vlasenici potvrdio je optužnicu 22. februara.\nOptužnicom se Milevi Simić stavlja na teret da je u neutvrđenom vremenskom periodu, na neutvrđen način, a sve do 22. marta 2021. godine, u svojoj porodičnoj kući i pomoćnom objektu, koji se nalazi u mjestu Glušac kod Milića, držala vatreno oružje, minsko – eksplozivna sredstva i municiju.\nU optužnici se navodi da su policajci, između ostalog, pronašli ruski karabin, kalibra 7,9 milimetara, sa optičkim nišanom, više metaka, dva koluta namotane žice za potezne mine, tri trotilska metka, dva incijalna detonatora, tri kutije od minobacačke mine, kalibra 82 milimetara, u kojima se nalazi dopunsko punjenje za minobacač i kutija za minobacačke mine.\nKorona virus u Fojnici: Dvije strane medalje fojničkog Doma zdravlja


Danas\t11.02.2019 14:28\nObeštećenja za pukotine na objektima nastale usled miniranja za izgradnju tržnog centra 'Ada mol' na opštini Čukarica može da očekuje najviše deset vlasnika od 66, i to oni iz Radničke ulice, rečeno je iz Zavoda za veštačenje i pre nego što je analiza nastalih oštećenja završena.\nDirektor Zavoda za veštačenje Vlada Sekulić izjavio je juče da će veštačenje oštećenja objekata u zoni radova tržnog centra „Ada mol“ biti završeno sledeće nedelje. Sekulić je za Prvu TV kazao da je veštačenje izvršeno na 66 objekata i da obeštećenje može da se očekuje za deset.\n„Odgovorno tvrdim da jedina oštećenja koja su se mogla dogoditi od miniranja mogla su se desiti u pojasu Radničke ulice. Najugroženiji su objekti u Radničkoj iz tridesetih godina prošlog veka koji imaju pravo na oštećenje. Maksimalno će deset vlasnika moći da očekuje obeštećenje“, naveo je Sekulić.\nOn je istakao da će u toku sledeće nedelje biti završen celokupan elaborat i rezultati veštačenja.\nNa pitanje šta je sa stanovima u Paštrovićevoj ulici i oštećenja na njima, kazao je da je tamo samo jedan stan imao oštećenje. „U nultom stanju su se pokazale isto pukotine, možda su se one povećale“, naveo je Sekulić.\nPodsećamo, kada je pre godinu dana počelo miniranje dela zemljišta u sklopu radova na izgradnji tržnog centra „Ada mol“ brojni građani žalili su se da su im domovi su im uništeni zbog miniranja. Miniranje je trajalo nekoliko meseci tokom kojih se stena razbijala eksplozivom, nekoliko puta dnevno, kako su ukazivali stanari Radničke, Paštrovićeve ali i okolnih ulica. Oni su se u međuvremenu obraćali građevinskoj inspekciji, izvođaču radova firmi Gradina, ali umesto da se obustave radovi, dobili su jedino savet da podnesu privatne tužbe protiv investitora, te je pokrenuto veštačenje koje bi trebalo da se završi za nekoliko dana, kako je sada najavljeno.


“Klas” odlučio da maksimalno redukuje izvoz brašna – ASinfo Portal\n“Klas” odlučio da maksimalno redukuje izvoz brašna\n16.03.2022. / 10:57\nSARAJEVO – Sarajevska kompanija “Klas” odlučila je da maksimalno redukuje izvoz brašna, a nekim zemljama i obustavi, kako bi osigurala dovoljne količine za domaće tržište.\nUprava kompanije donijela je odluku da se redukuje izvoz brašna prema velikim izvoznim tržištima, jer je potražnja za brašnom i do tri puta veća od uobičajene, što dovodi u pitanje stabilnost i snabdijevenost domaćeg tržišta koje je u ovom trenutku prioritet.\nIz ove kompanije ističu da prilagođavanjem trenutnoj situaciji i sve strožim ograničenjima uvoza pšenice i ostalih sirovina, potrošači BiH moraju osjećati sigurnost u smislu da će na policama biti dovoljne količine “Klasovog” brašna.\n“Primarni zadatak jeste zaštititi građane BiH u uslovima više nego otežane nabavke sirovina kako to, u ovim momentima za svoje domaće potrošače, rade i sve druge evropske i regionalne države”, saopšteno je iz “Klasa”.\nTrenutno se na tržištu pšenice dešava konsolidacija i redefinisanje količina i uslova poslovanja koju iniciraju proizvođači ove žitarice, pa shodno tome “Klas” redovno prati situaciju i vrši procjenu stanja zaliha svih sirovina sa ciljem kontinuiranog i stabilnog snabdijevanja tržišta, navodi se u saopštenju. Srna\nHitna nabavka dizela koštaće ERS 13 miliona više nego što je planirano


Ubski srednjoškolci grade kućice za ulične pse | Kolubarske\nZavršni radovi (foto: Dragana Nedeljković)\nU želji da uličnim psima na području Uba obezbede sklonište od zime, učenici Tehničke škole pokrenuli su projekat izgradnje kućica za nezaštićene četvoronožce, pod sloganom "Dom za sve nas". Ovu plemenitu akciju sa puno elana, volje i ljubavi u delo sprovode budući mašinbrvari uz pomoć profesora, a zahvaljujući humanim ljudima koji su donirali materijal i novac.\n"Izgradnjom kućica za napuštene pse, obezbedićemo im bolje uslove za život i preko potreban krov nad glavom u hladnim, snežnim i kišnim danima", kaže Miroslav Tadić, učenik II-6, odeljenja koje je najviše angažovano na ovom poslu, dok im veliku pomoć pružaju i drugari iz I-6 i III-6, smer mašinbravar.\n- Do sada smo napravili dve kućice, u koje može da stane nekoliko pasa. Osim što su komforne, one su i solidno građene: imaju metalnu konstrukciju, sklopljene su od čvrstih i vodootpornih OSB ploča, koje su cele obložene stirodurom sa unutrašnje strane, kako bi kucama bilo toplo, dok je krov prekriven tegolom. Kućice smo i prelakirali, tako da su i veoma lepe. Drago nam je što možemo da damo svoj doprinos u obezbeđivanju sigurnog skloništa za napuštene pse i sprečimo njihovo smrzavanje - priča Miroslav i dodaje da učenici Tehničke škole "Ub" vole životinje, zbog čega sa velikim zadovoljstvom učestvuju u projektu. Iako su morali da savladaju neke nove veštine, koje ne uče u okviru prakse, Miroslav kaže da im nije bilo teško, uz zaključak "kad se složimo, sve se može".\nUčenici II-6 sa nastavnikom Obradovićem (Foto: Dragana Nedeljković)\nU narednim danima, đaci će napraviti još tri drvene kućice sa termo-izolacijom, ali manje. Naime, za toliko trenutno imaju građevinskog materijala, obezbeđenog od sponzora, koji žele da ublaže muke "lutalicama", prepuštenim na milost i nemilost ulice. Firma "Dekor Lux" darovala je kompletan materijal za tri kućice srednje veličine, a pozivu su se odazvala još dva ubska preduzeća i poklonila ono što imaju u svojoj ponudi –"Agromaks" OSB ploče, a stovarište "Atlas 2009" tegolu. Ostatak materijala neophodan za gradnju nabavljen je zahvaljujući novčanoj pomoći Dragana Belajca Džagija, Radovana Puletića, kao i školskog pedagoga Siniše Milaka, koji je zajedno sa učenicima i osmislio ovaj projekat.\nNastavnik praktične nastave i tehnologije profila u Tehničkoj školi Sreten Obradović poziva i ostale Ubljane da podrže projekat "Dom za sve nas" i da se svi skupa potrudimo da što više napuštenih pasa ove zime dobije topli kutak. Osim što je "nadgledao" radove, on je sa svojim kolegama Radovanom Popovićem i Branislavom Mitrovićem takođe učestvovao u izgradnji kućica.\n- Za učenike Tehničke škole, ovo je jedan novi posao na praktičnoj nastavi, pošto su prvi put sekli i uklapali OSB ploče, oblagali kućice stirodurom i pokrivali krov, ali uz našu pomoć i timski rad sve su savladali bez problema. Uvek se trude da nauče što više, jer je to, naravno, bolje za njih i svakako će im koristiti u životu, a svoja zaduženja su sa zadovoljstvom prihvatili - ističe Obradović.\nSreten Obradović (Foto: Dragana Nedeljković)\nSmatra da je veoma lepo i plemenito to što su učenici Tehničke škole započeli projekat izgradnje skloništa za napuštene pse i pokazali saosećanje i spremnost da im konkretno pomognu.\n- Međutim, to me nije iznenadilo, jer naša deca stalno organizuju humanitarne priredbe, manifestacije i akcije i na najbolji mogući način reprezentuju svoju školu i grad. Pored toga, oni vredno uče, i kada završe školu biće ne samo dobri ljudi, već i dobri majstori. Iz ove škole izlaze veoma obučeni, što pokazuju i rezultati. Mašinbravari i automehaničari na republičkim takmičenjima redovno ostvaruju dobar uspeh, pa je tako prošle godine naš učenik Milan Jovanović osvojio drugo mesto u Srbiji iz praktične nastave. To je veliko postignuće, s obzirom da je ubska Tehnička škola mala i da su su ostale škole daleko opremljenije i imaju više sredstava - kaže Sreten Obradović, nastavnik praktične nastave i deo tima "majstorsko-humanitarne radionice" u Tehničkoj školi.\nZa projekat srednjoškolaca, samo reči hvale ima doktor veterine Nenad Kusurović, upravnik ubskog Prihvatilišta za pse, koje radi u okviru službe zoohigijene Komunalnog javnog preduzeća "Đunis". Kućice će, kako kaže, u dogovoru sa opštinskim i rukovodstvom "Đunisa" biti postavljene na različitim mestima u gradu, pričvršćene i obezbeđene na adekvatan način (video nadzorom), kako bi se sprečilo njihovo uništavanje, premeštanje ili krađa.\n- Preduzeće "Đunis" organizovaće prevoz i postavljanje kućica tamo gde su one najpotrebnije, ali moramo voditi računa da te lokacije budu "neutralne" i zaklonjene, kako građanima ne bi smetale i da bismo ih sačuvali. Zbog ljudi koji su donirali novac i materijal za njih, a pre svega zbog plemenitih i požrtvovanih učenika koji ulažu veliki trud da ih naprave, ne smemo dozvoliti da budu porušene ili ukradene. To dugujemo i napuštenim psima, koji najmanje što zaslužuju jeste toplo skrovište gde mogu da se sklone tokom zimskih meseci, jer oni nisu na ulici svojom krivicom i zato što to žele, već zbog nebrige i neodgovornosti vlasnika. Važno je da te kućice ostanu tu gde ih postavimo i da psi budu koliko-toliko zbrinuti, jer ne treba da zaboravimo da su oni naši najbolji prijatelji - ukazuje Kusurović i apeluje na građane da tokom "debelih minusa" otvore svoje garaže, podrume, šume i kućna vrata bespomoćnim životinjama i da ih nahrane kad god mogu.\nNenad Kusurović (Foto: Dragana Nedeljković)\nPrema njegovom mišljenju, dobri lokacije za kućice su dvorište osnovne i srednje škole, gde se psi inače okupljaju, pošto ih deca hrane, jer bi se na taj način kod mlade populacije podsticala ljubav, savest, kao i odgovoran i human odnos prema životinjama, potom brdo "Šepkovac", parking iza zgrade suda, SRC "Školarac",...\n- Ja ću svoje predloge izložiiti nadležnima i očekujem da ćemo naći najbolje moguće rešenje. Rukovodstvo "Đunisa" i lokalne samouprave, a pre svega predsednik opštine Darko Glišić uvek je imao razumevanja za sve potrebe Prihvatišišta za pse, koje predstavlja svetao primer u Srbiji, pa se nadam da će tako biti i ovoga puta, pogotovo jer se radi o jednoj humanoj i društveno odgovornoj akciji, kojom dokazujemo da nam je stalo do dobrobiti životinja - navodi Nenad Kusurović.\nI Marinu Đurđević, osnivača Udruženja za zaštitu i pomoć životinjama "Prijatelj" i dugoodišnjeg volontera u ubskom azilu posebno raduje to što su se učenici Tehničke škole sa svojim profesorima pridružili akciji izgradnje kućica za ulične pse, koja se već proširila Srbijom.\n- Ta akcija pokazuje, pored svega, spremnost ljudi, pogotovo mladih, da pomognu životinjama. Pomoć je potrebna najpre onima koji ne mogu da opstanu bez čovečije pomoći. U Srbiji se godišnje rodi, izbaci i ostavi više stotina hiljda štenaca i mačića. Godinama već pokušavamo da smanjimo patnju uličnih životinja. Hvala svim ljudima koji hrane, sklanjaju od zime, koji se, pre svega, lepo ophode prema našim krznenim sugrađanima - kaže Marina i podseća Ubljane da je i dalje u toku program besplatnih sterilizacija i kastracija pasa i mačaka, koje se mogu zakazati na telefon 064/2777-149.\nZahvaljujući ubskim srednjoškolacima, sada se makar jedan broj pasa više neće smrzavati, a kućice koje grade ostaće kao simbol brige i humanosti prema životinjama. "Veličina i moralni napredak društva može se meriti po tome kako postupa sa životinjama. Jedini način da živiš je da pustiš i druge da žive", rekao je Gandi.\nSledeći ovu misao, učenici su spremni da, ukoliko nađu sponzore, nastave sa realizacijom projekta "Dom za sve nas", ali i apeluju na svoje sugrađane da ublaže muke uličnih pasa i donacijom gotovih kućica i samostalno im pomognu da ove zime dobiju sigurno sklonište, kojih za njih gotovo da nema.\nTrupni portret Pre 13 sati 38 minuta\nU Nacionalnom investicionom planu Pre 17 sati 8 minuta